
Dr. van den Broek di Hulanda hunto cu dr. Yuri Casseres ta logra exitosamente 

Prome "kiikoperatie" di pulmon na Aruba 

PA prome biaha na Aruba a tuma lugar 
recientemente un operacion special di 
pulmon pa medio di un “kijkoperatie”. 
Un momento grandi den mundo medico 
na Aruba unda un specialista di Hulanda 
a bin aki specialmente pa haci esaki. 

E ciruhano specialisa dr. Van den Broek 
compania pa nos ciruhano local dr. 
Casseres a haci 3 operacion durante su 
estadia na Aruba cu hasta na Hulanda 
ta basta ‘unico’ y no ta sosode mucho. 
Normal ta habri e thorax p’asina por 
ehecuta e operacion, pero awor via 
4 corta chikito por bay cu un camara 
paden di e curpa y den e caso aki, kita 
un pida di e pulmon, asina dr. Yuri 
Casseres, Ciruhano General na hospital, 
a duna di conoce. 

E di dos operacion tabata di un pashent 
cu tabatin un tumor net tras di su weso 
n’e pecho; normalmente tambe mester 
habri pida grandi di e pecho pa sak’e. 
Awor via e ‘kijkoperatie’ por a haci 
esaki via corta chikito y saca e tumor. 

Probechando bishita di e specialista, a 
opera un otro pashent cu un tumor basta 
grandi na pulmon cu tabata pega na su 
ribchinan. E operacion ta uno grandi y 
normalmente lo a manda e pashent afo, 
pero e dokter aki tabata na Aruba y tin 
experiencia den esaki. 

Pues a logra opera e pashent sin 
complicacion. E 3 tipo di operacionnan 
aki nunca por a haci via e metodo aki na 
Aruba prome y dr. Casseres ta orguyoso 
y hopi agradecido cu tur cos a bay bon 
cu e pashentnan. 

“Pa nos mes e ta un conocemento 
mas, pues un experiencia mas”, dr. Y. 
Casseres a duna di conoce. Pa por haci 
esaki mester tin basta experiencia y 
esaki ta algo nobo pa Aruba. 


Asina tambe dokternan local por siña 
tipo di operacionnan aki di e dokternan 
di afo. 

E cooperacion cu e dokter di afo a bay 
asina bon, cu na lugar di manda pashent 
afo, ta planeando cu den futuro e dokter 
por bin mas biaha p’asina por opera aki 
mes. 

Esaki lo baha e gasto hopi ya cu no 
mester manda pashent afo p.e. pa 
Colombia unda nan compania pa famia 
lo mester keda un par di siman. 

Pa trece dokter Aruba ta sali mucho 
menos y ademas, e recuperacion ta 
hopi mas liher dor di e corta chikito y e 
pashent ta mas trankil y comodo riba su 
isla den su propio cas unda sernan keri 
por asisti den e rehabilitacion. 

E cooperacion entre Aruba y Hulanda 
pa dr. Frank van den Broek, ciruhano di 
pulmon y ciruhano oncologo di Maxima 
Medisch Centrum a bay hopi bon. Esaki 
ta su di 4 biaha di bishita na Aruba. 
No solamente el a core stage durante 
su estudio na nos Hospital, el a haci 
tambe un parti di su estudio na Aruba, 
pues e tin experiencia caba cu nos isla y 
conoce algun di nos specialistanan cu e 
tin contact cu nan regularmente. 

Asina a mantene contactnan y awor 
cu tabatin algun caso cu tabata rekeri 
cierto experiencia extraordinario, a 
opta mesora pa bin reenforsa. 

Dr. van den Broek a duna di conoce 
cu e setting na Aruba tabata mescos 
cu na Hulanda; un bon team di nurse 
y otro colega na sala di operacion 
y e hermentnan necesario pa opera. 
N’e manera aki por traha den bon 
“teamwork” y por logra hopi. E 
kijkoperatie aki ta un logro grandi cu 
nos por ta hopi orguyoso di dje. 

Segun organisacion internacional 

Plan di mehoracion na KIA ta paralisa for di 2017 

Ta Minister Andin Bikker a pone e plan aki on-hold 



UN publicacion na Hulanda ta mustra cu e circum- 
stancianan den Korrektie Instituut Aruba no a mehora 
en comparacion cu un aña prome. 

Di e forma aki, e plan di mehoracion cu a cuminsa cun’e 
na 2016 a keda paralisa. Tur esaki ta para den un in- 
forme di “Nederlandse Inspectie Justitie en Veiligheid”. 

E mehorcionnan ta necesario riba tereno di ubicacion 
di presonan; actividadnan diario y maneho di personal. 

E estadonan di e celnan ta deficiente, e cantidad di ac- 
tividadnan ta minimo y e presion riba e personal ta 
hopi halto, dor di falta di un reorganisacion. 

Inspectie ya mencion t’esun cu ta mantene supervision 
riba ehecucion di e programa di mehoracion di KIA. 

E programa aki a wordo traha despues di un raport 
negativo na 2014 traha dor di European Committee for 
di Prevention of Torture or degrading treatment ora 
punishment (CPT). 

E articulo cu a wordo publica riba Koninkrijksrelatie, 
ta menciona cu riba diferente tereno no ta mira me- 
horacion visibel na KIA, en comparacion cu durante e 
bishita di inspeccion anterior na 2017. 

Asina ta menciona cu no tin un area apart pa e preso- 
nan hoben y tampoco un programa di actividad. 
Aworaki e area di e hobennan ta pega riba esnan adulto. 


E actividadnan cu ta wordo ofreci ta mesun limita cu 
na 2014 cu e consecuencia cu e detenidonan mester 
keda hopi ora den nan cel. 

Tambe nan ta mustra preocupacion riba tereno di se- 
guridad y mantencion di e compleho. Por ehempel, un 
di e detenidonan tabatin un trabou pa mainta habri e 
porta di entrada cu tabata defecto y cer’e anochi atrobe. 
E unico cos cu a constata ta cu e sistema di camara a 
wordo modernisa pa cual por tin un mihor bista riba e 
compleho. 

E mangement su continuidad tabata importante p’e 
programa di mehoracion. A constata cu na diferente de- 
saroyo a pone un paro abrupto dor di salida di e Direc- 
tor na september, 2017. Pero tambe e envolvimento di 
e Ministerio di Husticia despues di eleccion a cambia. 
E Minister nobo ainda no a sigui cu e reorganisacion 
poni den marcha dor di e anterior Minister di Husticia. 
Na KIA ta traha p.e. hopi ambtenaar ficticio, cu ta apa- 
rece riba lista di pago, pero nunca ta aparece na trabou. 

Pa tur e motibonan aki Inspectie a bisa tambe cu nan 
tin aprecio tanto pa mando como e trahadornan cu e 
limitacionnan aki ta wanta e operacion. 

Inspectie ya caba a hala atencion di Gobierno riba e 
asunto aki, esta cu mester sigui cu e plan di mehora- 
cion y sigui na unda cu el a wordo para. Kier men pal- 
abra ta na Minister di Husticia, Andin Bikker. 

Decision a cay 

Sue Ann Ras ta retira di Parlamento entrante Aña Parlamentario nobo 


Parlamentario Sue Ann Ras definitiva- 
mente ta retira di Parlamento. Partido 
MEP a haci un apelacion riba Sue Ann 
Ras pa reconsidera, pero Sue Ann Ras ta 
keda na su decision, en bista cu pa Sue 
Ann t’e mihor forma di procede den e fun- 
cion cu e tin. 

Di e forma aki, tur speculacion a finalisa. 
Hecho ta, cu ainda den fin di siman, diri- 
gentenan di MEP a trata di haci todo por 
todo pa convence Sue Ann Ras, p’e no en- 
trega su retiro, pasobra MEP no kier mira 
Luigi Bergen den Parlamento. 

Pesey mes riba peticion di partido MEÇ 


Sue Ann Ras lo keda den Parlamento te 
cambio di Aña Parlamentario, cu ta dia 10 
di september, p’asina e reunionnan den 
Parlamento por continua y pa duna par- 
tido espacio pa regla e sucesion. Partido 
a haci un apelacion riba Sue Ann Ras pa 
sigui yuda Gobierno cu e trabounan riba 
tereno social y di enseñansa y ta spera cu 
Sue Ann por considera esey. 

Partido MEP ta gradici Parlamentario Sue 
Ann Ras p’e trabou cu el a haci durante su 
temporada como Parlamentario pa frac- 
cion di MEP y pa Partido MEP y ta dese’e 
tur exito. 



Durante Reunion Publico: 

Minister Ruiz-Maduro a duna relato riba e resultado 
di e prome mitar di aña di Presupuesto 2019 

Gobiemo a ricibi entrada cu a wordo premira y e gastonan ta bou di control 


DIALUNA despues di merdia Minister di Finansa, Asunto 
Economico y Cultura sra. mr. Xiomara Ruiz-Maduro tabata 
den Parlamento den un reunion publico hunto cu demas 
Ministernan di Gabinete Wever-Croes. 

Den su presentacion den Parlamento Minister Ruiz-Mad- 
uro a duna relato riba e resultado di e prome mitar di aña 
di Presupuesto 2019. Gobierno a ricibi entrada cu a wordo 
premira y e gastonan ta bou di control segun e presupuesto 
aproba pa Parlamento di Aruba. 

E cifranan ta mustra cu e esfuersonan haci di parti Gobi- 
erno ta dunando resultado, e deficit ta birando surplus y e 
tasa di debe ta cuminsa stabilisa. 

E mandatario a sigui trece dilanti cu desde e momento cu 
a asumi responsabilidad a bin ta traha serio y duro pa por 
recupera e credibilidad financiero di pais Aruba. Pueblo no 
por lubida cu e situacion financiero hereda di Gobierno an- 
terior ta uno caminda e gobernacion anterior na un forma 
iresponsabel redobla e debe di 2 pa 4 biyon den apenas 8 
aña di tempo y esaki ta trece cune un situacion financiero 
precario cu no ta facil pa maneha. 

Danki n’e esfuerso y sacrificionan di un y tur tanto Gobi- 
erno y pueblo esaki ta dunando su frutonan cu e resulta- 
donan pa prome 6 luna di 2019 ta mustra un surplus di 
70,6 miyon. Pues Gobierno ta mantene su mes n’e apodera- 
cion duna pa Parlamento di Aruba den Presupuesto 2019. 
E mandatario a trece dilanti cu nos pais ta riba bon rumbo 
y pesey nos no por tuma e risico di desvia di nos plan pa 
recupera credibilidad financiero. 



Nos ta realistico den nos trabou y nos ta consciente cu un 
of mas raport positivo no ta resolve tur problema, ma sin 
nan lo ta mas dificil pa nos pueblo y pais Aruba. E manda- 
tario ta transparente y a pone tur informacion relevante 
na disposicion di Parlamento, entre nan, e raportahe di 
cada Ministerio di januari pa juni 2019, e raport reciente di 
Standard and Poor’s, e raport di IMF y e raportahe di Min- 
isterio di Finansa, Asunto Economico y Cultura di januari 
pa juni 2019. 

Den menos cu 2 aña den gobernacion Gabinete Wever- 
Croes pa medio di Minister Ruiz-Maduro responsabel p’e 
cartera financiero como mandatario responsabel a bin ta 
demostra karakter y tuma decision y a base di trabaonan 
duro y dedica ta duna e resultado cu nos pais Aruba ta den 
bon rumbo pa un finansa publico manehabel y duradero. 

TOPA no ta permiti ningun compania priva di seguridad haci trabao den KIA, sin tin debido preparacion 

CEA tin hende, ex-militarnan da, entrena, 
pero Gobierno mes no kier duna luz berde 

Solucion tin, pero mester tin corahe pa tuma decision 



E hecho cu Minister di Husticia Andin 
Bikker a dicidi di haci uzo di un compania 
di seguridad priva pa tene vigilancia den 
KIA den fin di siman, a causa hopi disgus- 
to y mal contento bou di e empleadonan 
laborando den e instituto. 

E problema mas grandi cu e trahadornan 
tin, ta cu e personanan poni den forma di 
emergencia, no tin e entrenamento nece- 
sario y nan a wordo hinca eyden sin cu 
nan a pasa den un screening, manera cu 
tur hende cu drenta traha den KIA mester 
pasa den dje. 

Rene Bernabela, Presidente di sindicato 
TOPA, a bisa cu asina cu e informacion 
aki a drenta, a tuma contacto cu Minister 
di Husticia Andin Bikker. “Mi tin cu con- 
firma cu e noticia cu a sali riba 24ora.com 
ta caudra cu realidad.” 

E mandatario a splica Bernabela cu esaki 
ta un medida di emergencia, uzando tra- 
hador di e compania SafeCom pa traha 
for di diasabra madruga te cu manece 
diadomingo, pa reforsa Cuerpo Especial 
Arubano den e schiettoren. 

E decision aki tabata valido p’e fin di si- 
man aki so y na ta re-evaluando e situa- 
cion. 

E uzo di personanan di sector priva ta 
algo cu e sindicalista a pone na atencion 
di e mandatario tambe. A inform’e cu tin 
comprension p’e medida di seguridad di 
emergencia cu el a tuma, pero mester ta 
mas atento riba tipo di situacionnan asi- 
na. Ya cu e personanan cu a traha hunto 
cu personal di CEA, no tin ningun pre- 
paracion special dado caso cu surgi un 
emergencia. 

Den un instituto asina peligroso manera 
KIA security guardnan ta wordo poni pa 
traha hunto cu personal di CEA. 


“Mi a bisa Minister si cu pa proximo biaha 
mi ta spera nan ta mihor prepara y haci 
un re-evaluacion prome cu yega na uza 
personal di SafeCom pa traha cu personal 
di CEA.” 

Tambe e mandatario a splica cu si nan ta 
evaluando pa reforsa e parti di seguridad 
pafo di KIA, lo aserca e Cuerpo di Marina 
Real pa duna un man. Pero el a enfatisa 
cu no tin un decision ainda riba e parti 
aki. Mesora, segun Bernabela, el a bisa e 
mandatario cu e problema no t’e medida 
di emergencia cu por tuma na cualkier 
momento sino e problema di mas grandi 
t’e “onderbezetting”, e cantidad di hen- 
denan cu ta malo y TOPA tabata kier sa 
kico ta wordo haci recluta personal nobo. 

CFT ta bisa cu no por tuma personal nobo, 
pero di otro banda mester mira cu tin un 
situacion alarmante n’e momentonan aki 
den departamentonan cu ta cay bou di 
husticia, y cual t’e falta di personal. Si Go- 
bierno no por haya personal nobo, TOPA 
kier sa con ta bay contra-aresta e proble- 
manan ariba menciona. 

E motibo di ziekte-melding n’e departa- 
mentonan di husticia ta cu nunca a haci 
un investigacion di e cantidad di personal 
necesario p’e diferente departamento, pa 
evita e “onderbezetting” cu tin n’e secci- 
onnan di husticia. 

Na mesun momento e mandatario a in- 
forma e lider sindicato, cu el a duna ordo 
na Departamento di Recurso Humano pa 
saca un circulario publico buscando hen- 
de interesa pa traha na KIA. E preocupa- 
cion di TOPA ta cu e “onderbezetting” no 
ta KIA so, pero tin e mesun situacion na 
Inmigracion, Cuerpo Especial Arubano y 
Cuerpo Policial tambe. 

Tur e cadena di husticia, pa añas, tin e 
problema di escasez di personal. Hopi bi- 
aha a draai rond y a bay riba otro tema 
pero finalmente e problema mes t’e falta 
di personal. Ora cu funcionarionan bira 
malo of hende bay cu vakantie, e presion 
riba e trahadornan cu ta keda ta bira mas 
grandi, unda cu tin biaha ta traha shift- 
nan di te hasta 18 ora. 


A yega te n’e limite, cu e trahadornan a 
expresa cu nan no ta interesa pa traha 
“overtime’ mas pasobra e tin demasiado 
negativo riba nan funcionamento y ta 
bira malo. 

Construccion di un prizon tampoco ta 
soluciona tur cos, pasobra sin e personal 
adecuado nan no por bay funciona bon 
tampoco. 

“E dos cosnan aki ta bay man den man cu 
otro. P’esey bo no por laga ken cu ta dren- 
ta prizon pa haci un trabou cu nan no ta 
prepara pa esaki.” 

TOPA ta na altura di tur e preocupacion 
di e trahadornan di KIA, pa loke ta arma y 
hermentnan necesario. 

E mandatario a informa TOPA cu e ta 
bayendo Parlamento pidiendo mas placa 
pa por cumpra material necesario pa per- 
sonal di KIA, pa por haci nan trabou debi- 
damente. 

KIA semper mester ta un prioridad cu 
personal y material necesario. E uzo di 
personal externo mester ta mihor super- 
visa y prepara. 

Dialuna den e conferencia di prensa, e 
mandataro a anuncia algun medida cu 
el a tuma pa mehora e seguridad na KIA. 
Asina p.e., a pone iluminacion tur rond di 
e murayanan di KIA, locual tabata falta 
pa algun tempo caba, y tin Polisnan ta 
controla e area 24 ora pa dia, pa loke ta 
e parti pafo. 

CEA 

Di parti di CEA, nos a haya informacion 
cu tin hopi hende, ex-militar cukier cum- 
insa traha for di 2 aña pasa caba, pero Go- 
bierno a pone un stop pa cuminsa cu nan 
awor. E kier pone hende di otro compan- 
ia, siendo CEA tin tur cos cla pa cuminsa, 
pero Minister mester di corahe, e mester 
duna luz berde y CEA tin hende cla pa 
cuminsa traha. 

Nan ta hasta getrain caba. E uniform nan 
tin cu cambia. Esey t’e berdad cu e propio 
Minister no kier mira. 

Minister Bikker ta spera di por haya 
cooperacion di Parlamento pa haya suma 
adicional pa drecha varios parti na KIA 


RELACIONA cu e ultimo desaroyonan na KIA a dicidi di 
pone extra medida di seguridad segun Minister di Husticia 
mr. Andin Bikker. Segun e mandatario, a pidi cooperacion 
di Cuerpo Policial pa reenforsa e vigilancia unda a pone e 
Mobile Comments Center 24/7 na KIA cu tin extra camara 
di seguridad instala riba dje. 

Tambe a intensifica patruyanan cu cooperacion di Cuerpo 
Policial n’e sitio y pone light towers pasobra a constata cu 
tin falta di iluminacion. No solamente a pone light towers 
cu cooperacion di KPA y Brandweer, pero tambe a instala 
entre diasabra y dialuna mas luz permanente na diferente 
spot. 

A tene control severo den e instituto mes pa loke t’e pris- 
oneronan y a haya hopi cos cu nan no mag di tin. Dialuna 
19 di augustus a cuminsa un proceso di “Request for Ex- 
pression of Interest pa bin cu un sistema di tracking di pris- 
onero. 

Segun e mandatario e sistema aki desde Gobierno anterior 
a ser trece na atencion di e Minister di Husticia anterior, 
pero sinembargo no tabatin interes of fondo pa aloca pa cu 
esaki y awor e tin tur atencion di Minister di Husticia mr. 
Andin Bikker. 

For di ayera 19 di augustus a bay un proceso p’esaki p’asina 
haya refleccion pa introduci un sistema asina. 

E sistema aki ta encera cu cada prisonero den KIA por haya 
un banchi sea ta na man of pia y cu esey por monitor nan. 

P.e. si tal ora nan mester ta den nan cel y nan no a drenta 
nan cel, e sistema ta meld esaki. Si e prisonero purba kita 
e aparato aki lo tin melding di esaki y si nan ta den area di 
recreo y nan purba sali mesora e sistema ta avisa. Si e pris- 
onero dicidi di pasa tur barera y sali di e instituto e sistema 
aki tin un tracking system cu ta alcansa hopi leu for di e 
instituto cu ta yuda captura e preso. 

E sistema aki cu exito ta ser uza na Merca y diferente parti 
di mundo caminda no tin e manpower pa monitor e preso- 
nan. 

Hopi biaha ta bay cu e presonan pa nan yuda traha na un 
localidad pafo di prison y esey ta un manera pa trek e per- 
sonanan aki. 



Minister Bikker ta spera cu den un par di siman por haya 
reaccion riba e proceso cu a cuminsa cu ne cu ta Request 
for Expression of Interest y asina haya reaccion for di mer- 
cado y p’asina bay over na introduci un sistema asina mas 
pronto cu ta posibel. 

Tambe ta den proceso pa re-emplasa e hekwerk cu ta pen- 
diente for di 2015 unda Minister Bikker a mustra prensa 
documento unda ta para cu ofertanan for di 2015 cu a ser 
treci na atencion di e Minister di Husticia anterior. 

Segun e mandatario e Minister di Husticia anterior no a 
haci nada cu e oferta. Tambe ta bay haci algo cu e schiet- 
toren na KIA y for di 2011 a pone esaki na atencion di e 
Minister anterior y no a kier a aloca fondo pe. Mientrastan- 
to ta atendiendo cu e infrastructura di KIA cu ta hopi de- 
teriora y esey ta bay tuma tempo, mientras cu a cuminsa e 
proceso pa bin na un instituto di detencion nobo. 

Dialuna merdia a bay Parlamento despues cu nan a pidi un 
indicacion di kico tur e Gobierno anterior no a duna aten- 
cion pa mira kico t’e suma cu mester bin adicional y a yega 
na calculacion di 3.6 pa 4 miyon pa loke ta fondonan adicio- 
nal cu mester haya. 

Di parti Minister Bikker e ta spera cu por haya cooperacion 
di Parlamento pa yega na optimalisa y drecha tur loke den 
añanan di 2011 y e añanan siguiente no a haya atencion. 

Ta premira un crecemento impresionante e aña aki den capacidad di asiento 

Aña 2019 ta priminti di bira e mas exitoso 
den historia p e mercado Mericano 



SEGUN informenan ricibi for di Aruba Airport 
Authority ta premira un crecemeto drastico 
den capacidad di asiento den aña 2019. Despu- 
es cu a registra un aumento di 6% di pasahero- 
nan procedente di buelonan comercial den e 
prome 6 lunanan di 2019 e siguiente 6 luna 
nan ta demostra un crecemento continuo. 
Minister Dangui Oduber, ta sumamente sat- 
isfecho ya cu apenas ta poco dia pasa AHATA 
tambe ta anuncia cifranan sumamente positi- 
vo y solido den comparacion cu e aña anterior. 
Esaki unabes mas dunando hustificacion cu e 
maneho di turismo di Minister Dangui Oduber 
ta uno di aplaudi y cu ta dunando resultado. 

Ta premira cu e porcentahe di capacidad di 
yegada pa cu e mercado Mericano lo aumenta 
te na un maximo di 11,7% (109.434 sienta adi- 
cional) pa final di 2019. Esaki ta basa riba e 
actual schedulenan publica. 

E desaroyo aki ta wordo impulsa principal- 
mente debi na destinacionnan nobo, mehora- 
cion como tambe e aumento di frecuencia di e 
buelonan di aerolineanan existente. 

Durante e ultimo añanan e partnership stra- 
tegico solido entre e entidadnan local y e aero- 
lineanan a conduci na un aumento di 208.429 
di e cantidad di asientonan pa loke ta trata e 
mercado Mericano contribuyendo asina na un 

resultado positivo den e industria 
turistico en general. 

For di Merca, ademas di cu aña 
pasa a agrega den nan schedule 
servicionan nobo for di Dallas 
- Fort Worth (DRW) y servicio- 
nan depende e temporada for di 
Chicago (ORD), recientemente 
American Airlines a anuncia nan 
servicio durante ful e aña riba 
diasabra entre Aeropuerto Inter- 
nacional Reina Beatrix (AUA) y 
Aeropuerto La Guardia (LGA) na 
Queens, New York. 

Esaki ta algo impresionante pa 
Aruba, mirando e hecho cu ini- 
cialmente a introduci e servicio 
aki como un servicio cu ta basa 
riba e temporada. 

Ta opera e buelo un bes tur si- 
man riba diasabra cu avion Boe- 
ing 737-800 cu capacidad di 16 
asiento den First Class y 144 den 
Main Cabin. 

Banda di esey, motiva pa factor- 
nan di gran influencia e aerolinea 
ta planea pa aumenta su servicio 
for di hubnan clave manera Char- 
lotte y Philadelphia durante e si- 
mannan mas druk. 

Alabes, ta importante pa men- 
ciona cu Charlotte t’e di dos hub 
mas grandi di Merca y e di 6 aero- 
puerto mas druk den e pais basa 
riba e trafico di avionnan. 

Cu e expansion extensivo den e 
red di ruta, American Airlines 
ta reconkista su posicion como e 
compania lider na Aruba refirien- 
do aki n’e capacidad di asiento 
dor di ofrece buelonan directo pa 
5 diferente gateway (Miami, Phil- 
adelphia, Charlotte, Dallas, Chi- 
cago y La Guardia). 


JetBlue lo continua cu nan Airbus 
159 cu capacidad di 159 asiento, 
brindando servicio completo tanto 
for di New York como Boston pa 
Aruba, mientras cu nan ta au- 
menta e capacidad di asiento den 
cierto simannan mas druk. 
JetBlue ta ofrece un di tres gate- 
way nonstop pa Aruba for di Fort 
Lauderdale, cu conexionnan den e 
red creciente di JetBlue. 
Sinembargo, debi n’e situacion 
competitivo di e mercado na 
South Florida, e aerolinea a di- 
cidi di reduci nan buelonan diario 
pa 5 buelo pa siman cuminsando 
januari 2020. 

Esaki ta haci cu e buelonan pla- 
nea ta bira 150 pa luna desde tur 
e tres gatewaynan menciona. 
Esaki ta cuadra cu empeoramento 
di e mercado mundial, e tension- 
nan riba e mercadonan creciente 
y e debilitacion di e confiansa den 
hacimento di negoshi. 

Ta spera un logro similar p’e res- 
to di 2019 relaciona cu e mercado 
Mericano. Minister Oduber ta 
sumamente satisfecho di e presta- 
cion di nos aeropuerto y Aruba 
como destinacion, no obstante e 
perdida di e di dos mercado mas 
grandi cu ta Venezuela. 

E trafico Mericano creciente ta 
yuda yena e bashi cu a keda di e 
mercado Venezolano. Di otro ban- 
da, e crecemento lento cu ta wordo 
spera for di Latino America den e 
di dos mitar di 2019, hunto cu ne 
e retonan preocupante incluyendo 
e grounding di Boeing 737 Max, 
e aumento di e costonan y e per- 
spectiva mundial debil, e mercado 
di Latino America por lo general 
ta priminti di crece. Turismo ta 
keda nos forza y nos driver prin- 
cipal. 

Construccion di 
verkeersplateau na 
altura di Casique 
Macuarima School y Scol 
Prep Casique Aterima 




Departamento di Obra Publico ta informa 
pueblo di Aruba en general y specialmente 
nos automobilistanan cu ta haci uzo di e ca- 
minda di Macuarima cu diarazon dia 21 di 
augustus 2019 y diahuebs 22 di augustus 
2019 lo cera e caminda pa construi 2 ver- 
keersplateau dilanti Casique Macuarima 
School y dilanti Scol Preparatorio Casique 
Aterima. 

Ta bay indica e rutanan alternativa cu bari- 
cada y borchinan di aviso y e orario di tra- 
bou lo ta di 8’or di mainta y ta programa pa 
caba 4’or di atardi. 

En conexion cu e trabou menciona Departa- 
mento di Obra Publico ta pidi pa tene cuen- 
ta cu e inconveniencianan cu lo por surgi pa 
cual nos ta pidi nos disculpa. 


Johns®n 

notary services 

AUCTION 
THURSDAY 
SEPTEMBER 19, 2019 


On Thursday September 19, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


1. A residential house locally known as 


DE RUYTERSTRAAT7 


standing on a parcel of public land, 305 m2 m2 in size, situated 
at San Nicolaas in Arubajocally recorded as Fourth Department 
Section C number 44. 

Starting bid: Afl. 211.100,-- 


2. A commercial property locally known as 

AVENIDA MILIO J. CROES 49 A/D 
& OLIJFSTRAAT 44 A/D 

standing on 2 parcels of public land, respectively 710 m2 and 
715 m2 in size, situated at Avenida Milio J. Croes / Olijfstraat in 
Aruba, locally recorded as First Division Section C numbers 311 
ad 310. The term of the lease for this property has expired on 
June 2, 2007. 

Startingbid: to be announced 

AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 

A private bid can be submitted until September 4, 2019, 5 PM. 


WWW.JOHNSONNOTARY.COM 

Truck di Serlimar envolvi di dalmento 
riba caminda di Barcadera 



DIALUNA mainta a drenta informacion di un accidente riba caminda 
di Barcadera. Tabata trata di dos truck grandi. 

Un truck color cora a subi e caminda di Barcadera pa bay pabou, mien- 
tras su tras tabatin un truck di sushi. E truck di sushi tambe ta poni pa 
bay pabou. 


Chauffeur di e truck dilanti saliendo a primi brake, posiblemente pa 
check’e. Aki ta caminda cu e chauffeur di e truck di sushi saliendo tam- 
be pa bay pabou no a pone tino y ta dal basta duro tras di e truck su 
dilanti. E truck di sushi a haya basta daño material dilanti. No tabatin 
hende herida. 


aruba 

TIMESHARE 
FOR SALE BY OWNER 


UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 

Parlamento a keda impresiona cu solucion di EcoGas 



SIMAN pasa e Comision Fiho di Ciencia, Inovacion, Energia y Desaroyo 
Sostenibel (CWIEDO) den Parlamento, a ricibi representantenan di 
EcoGas pa un presentacion tocante nan proyecto pa recicla desperdicio 
municipal te na 100% sin necesidad di aumenta costo p’e consumidor. 
Parlamentario di fraccion di MEP, Daphne Lejuez, siendo Presidente 
di dicho comision, a enfatisa cu e solucion di EcoGas lo no rekeri un 
inversion ni aumento di prijs. 


E siman aki, Minister di Infrastructura y Me- 
dio Ambiente, Otmar Oduber lo presenta tam- 
be n’e comision di Parlamento pa duna su re- 
lato encuanto e proyecto di incinerator pa di 
e forma aki miembronan di Parlamento por 
formula un opinion balansa a base di presen- 
tacionan ricibi. 


E desperdicio, despues di wordo separa na Aruba, enbes di wordo dera 
na Sero Teishi, awor lo por wordo exporta como RDF (refuse-derived 
fuel). Esey ta un producto di e desperdicio separa cu ta non-toxic y 
sigur, pa Colombia unda e lo keda procesa y recicla 100% y unda te 
hasta e “ash” cu resta lo wordo inclui den produccion di cement. 



Di e forma aki ta reduci e cantidad di desperdicio y e “carbon footprint” 
di Aruba, plus esaki tambe lo elimina e necesidad di un dump y lo con- 
tribui n’e vision di Gobierno pa un economia circular. 

E reunion a conta cu presencia di Parlamentario Ricardo Croes (RED), 
Alan Howell (POR), ir. Alfredo Ruiz (EcoGas), drs. Marisol Lopez 
(POR), Robert Candelaria (AVP), Daphne Lejuez (MEP), Robert Car- 
rasquero (MetaCorp) y mr. drs. Richard Arends (AVP). 


BOPEL TECHNICAL SERVICES NV 


Tin vacatura habri pa diferente projectonan: 


Electriciens preferibel cu experencia. 

Pasa solicita personalmente na nos oficina situa na 
Kas Paloma # 70, di Dialuna te cu Diabierna. 
Entre 8:00 am -12:00 pm /1:00 pm -4 :00 pm. 
Tel: 583-3030. 

Minister Otmar Oduber a anuncia 

Cu 11 compania part cipando den proceso di limited tendering 



PA proceso di RFP pa waste to energy fa- 
cility tabatin 17 compania participante cual 
manera treci dilanti den publicacionnan re- 
cien, ningun a entrega oferta. 

A base di reaccionnan ricibi di varios com- 
pania pidiendo mas tempo, Gobierno a 
tuma e decision pa di acuerdo cu normanan 
Europeo, habri un “onderhandse aanbested- 
ing/limited tendering” cu e gruponan. 


Di e 17 companianan, 11 a mustra interes 
pa continua den e limited tendering. Ta tra- 
ta companianan bastante renombra, cu tin 
hopi informacion y cu ta haci esaki na otro 
pais. 

E 11 gruponan aki, den e siman di 26 pa 30 
di augustus 2019, nan lo tin e oportunidad 
y opcion pa sea ta na Aruba of atrabes di 
video conference call pa haci e preguntanan 
cu nan tin ainda. 



Centrale Bankvan Arura 

BEKENDMAKING 

Ingevolge artikel 21 lid 1 van de Landsverordening 
toezicht trustkantoren (AB 2009 nr. 13) (Ltt) maakt de 
Centrale Bank van Aruba (CBA) hierbij bekend dat zij bij 
beschikking d.d. 17 juni 2019 de aan Ascor Trust (Aruba) 
N.V. ex artikel 4 lid 1 van de Ltt verleende vergunning om 
hier te lande het bedrijf van trustkantoor uit te oefenen 
heeft ingetrokken en dat - ingevolge artikel 20 lid 3 van 
de Ltt - per 6 augustus 2019 de inschrijving van Ascor 
Trust (Aruba) N.V.in het door de CBA gehouden register 
van vergunning houdende trustkantoren werd doorge- 
haald. 

Oranjestad, 19 augustus 2019. 


Gobierno a cana e proceso aki, 
pasobra a sinti cu tabatin interes 
hopi grandi. 

Sinembargo manera cu ta conoci 
durante di e ultimo siman prome 
cu e RFP tabatin hopi informa- 
cion incorecto cu a sali den me- 
dionan di comunicacion rond di 
e proyecto aki. Un di e preocupa- 
cionnan cu a surgi ta di e canti- 
dad di sushi cu por garantisa n’e 
operador cu lo por wordo procesa. 
A confirma n’e participantenan a 
base di e leynan existente y ley- 
nan cu mester wordo cambia, pa 
sigura cu tin e cantidad di sushi 
cu e companianan ta pidi, pa di 
e forma ey por tin un procesa- 
mento di e sushi aki na Aruba ca- 
minda cu ta comberti esaki den 
energia. 

E energia aki lo wordo bendi na 
WEB pa despues genera entrada 
p’e compania. Banda di esaki un 
di e preocupacionnan cu tabatin 
tambe tabata e hecho cu tabata 
kier tin e flexibilidad den e prijs 
poni pa bende KW na WEB. 
Manera cu tabata parti di e pro- 
ceso di e tendering anterior, es- 
aki a wordo manteni cu e punto 
di salida den e documento di 7 
cen Mericano pa KW. Gobierno a 
mustra cu tin e flexibilidad riba 
esaki. 

Cu e dos componentenan aki, ta 
crea e oportunidad y interes un 
biaha mas di e companianan pa 
nan por bin Aruba den e siman 
di 26 pa 30 di augustus 2019. 
Despues di 30 di augustus, nan 


lo tin 90 dia di tempo (3 luna) pa 
por presenta un oferta pa pais 
Aruba. 

Importante pa agrega ta, cu e 
proyecto aki no lo costa Gobierno 
di Aruba placa. Den e caso aki 
ta trata di un proyecto cu ta uza 
e “Build Own Operate financial 
model”. 

Esaki ta nifica cu esnan cu ta bin 
opera na Aruba mester ta doño di 
e propiedad y lo mester inverti y 
opera esaki na Aruba. 

Pa cual por compara esaki cu e 
parki di molinanan di biento cu 
tin na Vader Piet (ambos tecnolo- 
gianan comproba). 

E situacion cu tin na Parkieten- 
bos simplemente no por continua 
mas. Despues di e raport cu a 
haya di PAHO, casonan medico 
y mas. Cual ta sumamente pe- 
noso y lamentabel pa motibo cu 
esaki no ta forma parti di e vision 
y meta cu Gobierno tin. Cual ta 
pa mehora calidad di bida di ciu- 
dadanonan y pone e ser humano 
central. 

Mas leu cu esaki, e raport di 
PAHO a mustra tambe cu no ta 
solamente esnan cu ta biba cerca 
den cercania di dump ta na peli- 
ger, sino nan a punto di un brote 
na nivel nacional. Tur esaki a 
pone cu na e momentonan aki 
80% menos di e volumen di sushi 
cu tabata bay Parkietenbos no 
ta bay eynan mas y a scoge p’e 
metodo di ‘bailing’ den acuerdo cu 
EcoGas, pa percura cu ta atende 
y dera bultonan na un manera 
responsabel pa nos medio ambi- 
ente y salud di pueblo. 

Shelter Management Training 
pa boluntarionan di Cruz Cora 



AYERA, dialuna 19 di augustus a cuminsa 
un training di 5 dia pa boluntarionan di Cruz 
Cora Aruba. Semper preparando pa cualkier 
desaster, Cruz Cora semper ta keda train su 
boluntarionan. 

Algun siman pasa, e Disaster Team di Cruz 
Cora Aruba a biaha pa duna e curso aki na 
Cruz Cora Bonaire. 

E curso aki ta wordo parti ayera cu awe y 3 
dia den september. E boluntarionan ta repasa 
material di American Red Cross y tambe ta 
adapta pa situacion local riba tema manera: 


Emergency Plan & Evacuation Drill, Mass 
Care, Purpose Shelter Operations, Types of 




Sheltering Operation and Cycles y e curso ta 
caba cu un simulacro di un shelter. 

Cruz Cora Aruba ta gradici instructornan 
Marla, Humphrey y René pa facilita e train- 
ing aki y ta desea tur participante hopi éxito! 



De Minister van Ruimtelijke Ontwikkeling, Infrastructuur en 
Milieu is voornemens in het openbaar aan te besteden, het 
door Land Aruba te financieren project: 

"Leveren van kerstversiering voor het jaar 2019-2020", 

Volgens bestek D0W nr. 10 - 2019. 

Korte omschrijving van hetwerk: 

Het leveren van kerstdecoraties ter versiering van diverse 
openbare locaties op het eiland 

Uitvoeringstermijn: 32 werkbare werkdagen na datum van opdrachtbrief, incl. bestellingstijd 

Het bestek is vanaf 20 augustus 2019 verkrijgbaar bij DOW tegen betaling van Afl. 250,=. 
De betaling te voldoen bij de kassiervan de Dienst Openbare Werken (DOW). 

De openbare bescheiden liggen ter inzage vanaf 20 augustus 2019 te DOW bij het 
Secretariaatvan de Directie. 

Inlichtingen worden verstrektop 23 augustus 2019 om 10.00 uurv.m. te DOW. 

De Nota van Inlichtingen wordtvastgesteld op 28 augustus 2019. 

De openbare aanbesteding vindt plaats op 11 september 2019 om 11.00 uur v.m. 
op het kantoorvan de directeurvan de Dienst Openbare Werken. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel van Aruba 
(nietouderdan 6 maanden). 

2. Bereidheidverklaring tot het instellen van een bankgarantie of borg. 

3. De staatvan eenheidsprijzen voor verrekening van meer- en minderwerken. 

4. Een lijstvan in te schakelen onderaannemers. 

5.0verige vereisten opgenomen in hetbestek. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 

E desicion di e Minister di Infrastruc- 
tura pa duna un di e boulevardnan 
principal di nos isla e nomber di un 
ex-Prome Minister, mientras cu e ta 
na bida y obviamente activo y con- 
traversial den politica ainda, a lanta 
hopi discucion den comunidad. 

E desicion a haya hopi, pero hopi de- 
saprobacion p’e “mal smaak”, e forma 
autoritario y e momento inoportuno 
cu a scoge pa haci e nombramento aki 
(=na momento cu ta finalisa e Watty 
Vos Boulevard cu ta bay bira un di e 
adernan di trafico mas bunita y prin- 
cipal di nos isla.) 

E desicion a lanta algun otro tema 
di discucion importante serca hoben 
y grandi den comunidad. Entre e te- 
manan aki ta resalta e pregunta si 
e partido(nan) den Gobierno, na cua 
momento cu ta, tin sin mas e auto- 
ridad legal y etico pa dicidi sin niun 
consulta y sin niun otro considera- 
cion, pa co’i un caya, un plaza, un 
skol, un edificio publico, un parke of 
un tereno di deporte y pone nomber di 

nan amigonan politico riba dje.y 

spera cu resto di comunidad ta djies 
guli’e! 

E reaccionnan riba e decision pa cam- 
bia e nomber di e boulevard impor- 
tante aki y pone nomber di e ex-Prome 
Minister y ex-lider di MEP, ta mustra 
cu mester bin cambio den esaki. Pa 
respet pa henter nos pais, mester de- 
politisa e dunamento di nomber na 
lugarnan publico y introduci un for- 
ma mas racional, cu bon criterio y cu 
comunidad ta acepta y reconoce como 
corecto. 


Opinion di Rene Herdé (ex miembro di Parlamento pa AVP) 

Golos pa cos 

....enbez di sirbi publico sin interes propio 


Un di dos discucion cu a surgi ta e pre- 
gunta si hende ta drenta politica pa 
haya cos. Haya posicion? Haya poder 
y placa? Haya reconocemento? E pun- 
to di bista den comunidad cu mas ta 
prevalece ta, cu traha den Gobierno y 
ainda mas, traha como politico, ta pa 
sirbi pais y pueblo! 

Sin interes personal! Sirbi publi- 
co no ta pa haya cos. Ni posicion, 
ni poder, ni reconocemento!!! 

Lamentabelmente e comportacion di 
cierto partido politico, en particular 
partido MEP, ta caracterisa pa nepo- 
tismo, sed pa poder y control, y ham- 
ber pa reconocemento comosifuera ta 
nan so ta traha pa Aruba. 

E nombramento di famia di po- 

liticonan den posicionnan den Gobi- 
erno y empresanan publico, sin tene 
considerasion cu por tin otro hende 
mihor califica, a duna MEP e fama 
di partido di famia y amigo (“friends 
and family’Vnepotismo) pa decadan- 
an caba. Cu tur e no brazamento di 
famia, famia y mas famia den e Gobi- 
erno existente, nan a mustra cu nada 
no a cambia den MEP. 

Lamentabelmente e otro partidonan 
di coalicion a sigui e mal ehempel aki! 
Cu e nombramento di famia y amigo- 
nan MEP (y awor tambe POR y RED) 
a mustra cu na interes ta pa uza placa 
di pueblo pa paga famia y amigonan 
politico! 

Cu e nombramentonan politico 

aki tambe nan a mustra e deseo pa 
controla henter aparato publico y do- 
mina tur conseho, formacion di pens- 
amento y decision, cu pensamento y 
interesnan partidista! 


E sed pa poder y control absoluto! 
(Pone aserca cu riba niun tereno tin 
dialogo habri cu gremionan den co- 
munidad pa sikiera scucha loke co- 
munidad ta pensa!) Nada di sirbishi 
na comunidad! E unico meta ta pa 
gara mas poder posibel! 

Si e meta ta pa sirbi sin interes pro- 
pio, niun politico mester ni spera 
reconocemento! Menos aun traha pa 
haya of duna reconocemento na ami- 
gonan politico, mientras cu e nan ta 
na bida. Awor, niun hende ta ni duda 
cu e reconocemento di Padu Lampe, 
Rufo Wever y Lio Booi cu e plaza Padu 
tras di oficina principal di Gobierno, 
ta completamente na su lugar. 

Nan ta baluartenan nacional cu a sir- 
bi nos pais di berdad sin niun interes 
personal! Pero pa honra amigonan 
politico controversial na bida cu nom- 
bramento di un area publico asina 
importante, obviamente ta trece un 
smaak malo cun’e. Sikiera por sondea 
den comunidad pa tende kico comuni- 
dad ta pensa, manera a haci den mas 
cu un caso den pasado. 

Si kier rindi honor y mustra gratitud 
na personanan activo y controversial 
manera e ex-Prome Minister Nelson 
Oduber, anto por a haci’e den seno di 
propio partido, den cede di partido.... 
Laga pa generacionnan den futuro 
wak henter e bida di un hende, con- 
sidera otro posibilidadnan y dicidi 
si ta duna un reconocemento. Pero e 
gana di cos, di posicion, poder y recon- 
ocemento, manera den e caso aki, ta 
mustra cu MEP, POR y RED ta sigui 
“golos pa cos, enbez di sirbishi 
sin interes na comunidad”. 

Dia 26 di augustus awor 

DIP lo entrega carta di pre reservacion n'esnan cu a 
entrega peticion pa tereno na añanan 2008 y 2009 



DURANTE rueda di prensa semanal di Gobierno, Min- 
ister Otmar Oduber a informa tocante e proceso di otorga- 
mento di tereno pa vivienda cu ta sosode atrabes di e depar- 
tamento DIP. Otro siman e grupo di persona cu a entrega 
peticion pa tereno na aña 2008 y 2009 ta na turno, ta trata 
un grupo di 611 persona. 

Te cu aworaki a atende cu un cantidad di 1600 peticion haci 
for di 1994, te cu 2007. 

DIP a introduci e maneho nobo di otorgamento di tereno 
aki na mei 2018. E proceso di pre reservacion te na firma- 
mento di e acto di notario, ta tuma entre 12 cu 14 luna. 

Pues, por compronde cu e aña aki lo mira mas y mas hende 
cu ta cuminsa cu construccion di nan cas. 

For di 1600 carta di pre reservacion, te cu aworaki tin 487 
cu a logra haya un reservering, cual 30% di e total. Esaki 
ta un porcentahe cu a spera considerando cu ta tratando cu 
e grupo di peticionnan di mas bieu (desde 12 te cu 25 aña 
pasa). 

Den diferente caso a base di screening a determina cu e 
personanan no ta califica mas pa diferente motibo: Kisas 
ya nan tin cas, of dor cu pa motibo di ta den un edad mas 
avansa ya no ta califica pa prestamo di banco entre otro. 


Pues segun cu ta atende peticionnan mas recien, lo bay 
mira cu e cifra lo subi. Dia 26 di augustus DIP lo entrega 
carta di pre reservacion na esnan cu a entrega peticion pa 
tereno na añanan 2008 y 2009. Cu e meta pa atende cu 
peticionnn di 2010 y 2012 tambe p’e aña aki. 

Comunidad por mira cu tur persona cu entrega peticion na 
DIP ta yega na turno a base di First In First Out (FIFO) 
atrabes di e maneho nobo transparente cu ta ehecutando. 

Pa mira e cifra di 487 persona cu den 1 aña desde e mane- 
ho, ta rumbo pa yega na nan hogar sigur ta impresionante 
si compara esaki cu durante e ultimo añanan, un averahe 
di solamente 140 tereno pa cas tabata wordo duna. 

Adicionalmente un gran diferencia den esaki tambe ta cu e 
personanan aki unabes cu nan pasa nan akte, nan ta pasa 
nan hipoteca tambe cu ne. Antes ora un di e averahe di 140 
personanan ricibi tereno, hopi di nan ta pasa akte, sin cu 
tabatin hipoteca. 

Consecuentemente tabata keda hopi aña sin por desaroya 
esaki. Cual no ta posibel mas aworaki, di e forma aki atra- 
bes di e maneho nobo di DIP ta garantisa maximo eficiencia 
cu terenonan. 

Señora probablement e a a 
bira malo tras di stuur y 
drenta cura di Aeropuerto 



■ I ■ 


DIALUNA merdia pa mas o menos 12:30 p.m Polis 
y ambulance a sali direccion Buena Vista. Un auto lo 
a bay pega contra e cura di Aeropuerto. 

Na yegada Polis a topa cu un Toyota Yaris color 
berde pega di banda contra e cura. Esaki a pasa den 
e bocht, unda varios biaha auto a drenta e cura di 
Aeropuerto. 

N’e sitio por a scucha cu e dama un persona di edad 
posiblemente a haya un light stroke. Esaki a causa 
cu e lo a perde control riba su vehiculo y bay caba 
pega contra e cura di Aeropuerto. 

Paramediconan na nan yegada a stabilisa e señora 
y despues a sali cune direccion Hospital, unda e lo 
wordo someti na un examinacion mas extenso. 

Minister kier pone banchi na pia di presonan 

Pero no tin placa pa drecha nada, pero 
absolutamente nada na KIA 


MINISTER di Husticia Andin Bikker no a mustra 
di ta un mandatario cu kier ta responsabel pa tur loke 
ta pasa den su ministerionan y esaki a keda demostra 
un biaha mas siman pasa ora cu dos hoben a huy for 
di KIA bou circunstancianan sumamente raro y unico. 
Y nan ta sigui ta fugitivo. 

Den apenas algun siman di tempo ya caba 4 preso ta 
logra burla di control y supervision cu tin den KIA y 
tur loke Minister Bikker por defende su mes cune, ta- 
bata un expresion politico bisando: “Ta un situacion cu 
mi a herede di e Gobierno anterior.” 

Un expresion sumamente infantil, ya cu ta Minister 
Bikker y su Gobierno a priminti pueblo cu nan lo trece 
cambio, cu nan lo percura pa Aruba ta sigur atrobe, cu 
lo combati criminalidad cu lo percura pa tin trankili- 
dad bek den comunidad. 

Sinembargo e unico splicacion y hustificacion cu Min- 
ister Bikker a mustra den su declaracion despues di 
otro fiasco na KIA, tabata pa culpa su antecesor, kende 
tabata Arthur Dowers, pero en realidad Minister Bik- 
ker tin dos aña responsabel pa KIA y n’e alturanan 
aki tur cos mester ta regla manera cu el a priminti 
pueblo di haci, pero a keda sin haci. 

Pero awor ta sali na cla un raport traha pa expertonan 
Hulandes, kendenan a bin inspecciona e.o. KIA y a 
duna di conoce awor cu t’e propio Minister Bikker a 
pone e proyecto cu nan tabatin pa KIA on hold, pues 
no ta ex Minister Arthur Dowers a keda sin cumpli, 
pero t’e propio Minister Andin Bikker. 

Promesanan haci pa Minister Bikker y no ex Minister 
Dowers, ta e.o. kende lo percura pa tin camara di se- 
guridad den tur bario, cu lo percura pa den tur bario 
tin trankilidad y lo yuda reduci criminalidad na un 
minimo. 

Sinembargo bou di su maneho e mesun criminalnan 
aki ta logra di burla di henter e sistema na KIA y awor 
ta culpa salpeter cu tin n’e sitio cu e edificio di KIA ta 



den mal estado, pero Bikker tabata na altura di esey 
for di hopi prome cu el a bira Minister di Husticia, 
pero no a haci nada al respecto. 

Loke si Minister Bikker a haci como su prioridad ta 
busca servicio di un helicopter cu den ningun di e in- 
cidentenan di huy na KIA, a logra di lanta buelo y bay 
busca e fugitivonan ya cu eynan si tin cierto interes a 
hunga un rol, cu no t’e interes general of di KIA. 

Ta un tiki iritante scucha otro maniobra di Minister 
Bikker durante di conferencia di prensa riba e dos ho- 
bennan cu a huy, pa bin papia di otro plan cu e tin, 
esta di pone banchinan electronico na enkel di preso- 
nan, pa di e forma aki por rastra nan ora cu nan logra 
huy. 

Minister Bikker mester ta mas serio, e mester ta mas 
al caso ya cu e tipo di weganan aki, di stroi santo den 
wowo di pueblo ya no ta permisibel mas y pueblo no ta 
guli e tipo di excusanan aki mas. 

No tin placa pa drecha nada den KIA, nada a wordo 
haci pa drecha e lugar den ultimo dos aña cu Bikker 
ta Minister di Husticia pero awor ta bin papia di ban- 
chi electronico como posibel solucion, mientras cu e so- 
lucion berdadero mes Minister Bikker no por atende 
of soluciona ya cu su Gobierno no tin placa p’esaki y 
no a presupuesta placa tampoco ni riba presupuesto 
di 2019 y tampoco lo tin placa riba presupuesto 2020 
p’asina drecha KIA. 

Rocco Tjon, lider di fraccion di MEP: 

Minister di Turismo sr. Dangui Oduber lo enfoca 
su maneho pa engradece turismo na San Nicolas 



MANERAta conoci e cantidad di turista bou maneho 
di Minister actual a aumenta. Den cuadro di diferente 
plan cu e Minister kier bay ehecuta den futuro cercano 
na San Nicolas a percura pa Oficina di Turismo na 
San Nicolas ta full operacional. 

Den cuadro di esaki a amplia tambe e servicio cu lo 
wordo brinda for di Oficina di Turismo na San Nicolas. 

OFICINA DI TURISMO SAN NICOLAS 

Meta di maneho di Minister di Turismo lo ta pa stim- 
ula movecion di turista na San Nicolas y cuminsa 
un campaña agresivo pa mercadea San Nicolas bou 
turistanan. Brinda nan informacion di tour y experen- 
cianan cu e area bunita di pariba di brug por brinda 
nan. Esaki ta motibo principal dicon atrabes di A.T.A. 
a percura pa emplea permanente dos tour guide certi- 
fica y experencia na Oficina di Turismo na San Nico- 
las. 

PROYECTONAN NA SAN NICOLAS 

Na augustus Parlamento di Aruba lo trata e ley di 
TPEF den cual Minister di Turismo a percura pa aloca 
fondo pa drecha “Rodgers Beach” den su totalidad. 


Esaki ta encera renoba e piernan por completo, am- 
plia parkeo y e beach. Na mes momento e simannan 
nos dilanti lo tin “groundbreaking” di e proyecto na 
“Baby Beach”. 

Diaranson benidero San Nicolas Business Association 
ta organisa un “business summit” caminda a invita 
inversionitanan pa presenta proyectonan concreto pa 
San Nicolas. E meta ta pa riba termino cortico por re- 
alisa e proyectonan cu ta wordo presenta. 

P’esey e inversionistanan mester presenta proyec- 
tonan realistico cu un plan di ehecucion. 

Na mes momento tur stakeholders, sector priva y pu- 
blico, cu lo por percura pa realisa e proyectonan aki 
tambe ta invita n’e “business summit” aki. 

PA CONLCUI 

Segun Rocco Tjon: “Nos ta optimista y como fraccion 
di MEP nos ta kere den e proyectonan menciona y e 
maneho agresivo cu Gabinete Wever-Croes lo bay hiba 
pa crea desaroyo na San Nicolas. 

Por ultimo nos kier menciona cu e destaho publico p’e 
compleho deportivo “Princes Christina Beach Volley- 
ball Complex” na San Nicolas lo inicia e luna aki. 

Alan Howell tin pura y kier sa 

Ki dia prome piedra lo bin y ki dia lo cuminsa cu e 
info desk pa trabou p'e hotel nobo na San Nicolas 



PARLAMENTARIO Alan Howell comentando 
riba construccion di hotel na San Nicolas a bisa cu lo 
bay haci preguntanan na Minister Otmar Oduber, en- 
tre cual ki dia especificamente lo bay pone e prome 
piedra, pasobra un gran parti di hendenan na Aruba y 
pariba di brug ta den expectativa pa e hotel aki. 
Tambe e ta interesa pa sa con liher ta pensa di traha e 
hotel aki y den cuanto fase. Igualmente el lo desea di 
sa con e proyecto aki lo contribui na desaroyo di infra- 
structura general di pariba di nos isla. 

Alan Howell a expresa cu fraccion di POR ta para 
100% tras di e hotel na San Nicolas y pesey mes nan 
no kier p’e fria y ta desea di haya sa ki dia lo bay pone 
e prome piedra. 

Igualmente Howell a indica cu lo bay manda tambe 
diferente pregunta pa Minister Glenbert Croes rela- 
ciona cu e aspecto laboral pa loke t’e desaroyo aki. 

E fraccion blauw den Parlamento lo desea di haya sa 


ki dia lo bin cu un help desk of info desk caminda ciu- 
dadanonan, specialmente esnan di pariba di brug por 
busca informacion of por cuminsa prepara nan carta 
pa solicita den e diferente nivelnan cu lo habri cu e 
hotel nobo. 

Igualmente lo desea di sa cuanto cupo di trabou e 
proyecto aki lo genenera pa nos pueblo. 

Alan Howell a pidi tur partido y politico pa no bay haci 
wega cu e desaroyo nobo, pa por fabor wak pa dilanti, 
pa wak bienestar di pais Aruba. 

“Mester mehora economia di nos pais, tur hende sa cu 
no por depende mucho mas riba Citgo, e situacion den 
cual Citgo ta n’e momentonan aki ta peor cu un garoti 
kibra y pa fortalece nos economia esaki t’e momento 
pa despues di 60 aña cu e prome hotel grandi a bin na 
nos isla, cu San Nicolas por haya su fair share y San 
Nicolas merece tambe un hotel di 5 strea”. 

Caso di hit and run riba Caya Betico 
Croes, señora a wordo gedal pa un auto 



DIADOMINGO anochi den careda di 
7:45 p.m Polis y ambulance a wordo dirigi 
na altura di Tarabana Supermarket. Eynan 
auto lo a dal un persona. 

Na yegada di Polis, nan a topa un señora, 
kende lo a bira victima di un caso di hit and 
run. Esaki a sosode momento cu el a bay 
cruza pa bay e supermercado. 

E señora lo a ricibi sla na pia y cabes, mien- 
tras cu e auto cu a comete e acto a bandona 
e sitio. 

Polis a bay e supermercado pa mira si nan 
por a capta algo riba camera di seguridad, 
pero parce cu sea e no ta trahando of no tin 
mes. 

Na yegada di Ambulance mesora Paramedi- 
conan a cuminsa atende e señora. 

Segun un familiar di e señora, e lo a haya 
golpi na su pia robes y dor di e impacto ora 
el a cay e lo a dal su cabes. Con serio e heri- 
danan ta no ta conoci. 

Un otro compania cu tin camera di seguri- 
dad trahando ta cera y posiblemente Polis 
lo acerca nan durante dia. 

Stima bo mes te den bo higra 


BO tabata sa cu e higra, cu tur su funcion, ta un di e 
organonan mas importante di bo curpa y cu bo no por 
biba sin higra? 

Lever Stichting Aruba ta un “non-profit organization” 
cu a wordo funda dia 12 di januari 2018. E fundacion 
ta un iniciativa di su Presidente, kende a haya un 
transplante di higra na aña 2016 y kier comparti su 
experiencianan p’asina yuda preveni cu ciudadanonan 
na Aruba mester pasa dor di e mesun situacion. 

Cansancio cronico, curpa ta grawata, wowo y cuero 
color geel of barica hincha y dolor, ta algun di e sinto- 
manan cu por indica malesa di higra. Hopi biaha es- 
akinan ta parce sintomanan inocente y nos no ta re- 
alisa ni busca pa sa mas. 

Lever Stichting Aruba siguientemente lo tin anochi- 
nan di informacion den barionan di Aruba den luna 
di augustus y september, “Stima bo mes te den bo 

higra”. 

Cu e anochinan aki Lever Stichting Aruba ta realisa 
e meta principal di e fundacion cu ta pa duna infor- 
macion na pueblo di Aruba p’asina hisa e conocimento 
di e funcion di un higra y concientisa con pa biba mas 
saludabel y preveni malesanan di higra. 

Durante e anochinan di informacion benidero lo tin 
presentacion di dokter specialista di higra y tambe pa- 
cientenan cu lo duna nan testimonio. 

Esaki t’e oportunidad pa pueblo di Aruba amplia su 
conocemento riba e salud di e higra, ricibi tipsnan 
valioso y tambe scucha storianan di bida real. 



STIMA BO MB$ 
TB OBN BO HIGrRA 


Anochi di 

informacion tocante 
salud di Higra 


Augustus 29 | /y\FA Santa Cruz 

September 5 MFA Savaneta 
September 12 | MFA Noord 
September 19 /V\FA Paradera 


Lever Stichting Aruba lo tey pa 4 siman largo na un 
MFA den bario. E anochi di informacion “Stima bo 
mes te den bo higra”, lo ta di 7-9 pm. 

Schema: Augustus 29 -MFA Santa Cruz; September 5 
-MFA Savaneta; September 12 -MFA Noord y Septem- 
ber 19 -MFA Paradera. 


Lever Stichting Aruba ta invita e pueblo di Aruba pa 
atende e anochi di informacion y asina tin e oportuni- 
dad di ricibi mas informacion encuanto e salud di hig- 
ra y tambe haci uso di e oportunidad pa haci cualkier 
pregunta riba esaki. 

Pa mas informacion por bishita nos website www.mi- 
higra.com of nos facebook page @mihigra. Pa tuma 
contacto cu Lever Stichting Aruba por manda un email 
pa info@mihigra.com 



SINTONISA TUR MERDIA, 
RADIO GALACTICA 99.9 
4 PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Traha un buki creativo 


BIBLIOTECA Nacional Aruba ta ofrece un curso 
con pa traha un buki creativo (Art Journal). Un forma 
diferente visual di expresion. 

E curso ta cuminsa dia 6 di september y tin 1 sesion 
pa siman pa 5 siman. Registracion ta posibel via info@ 
bibliotecanacional.aw Sesionnan ta diabierna atardi 
5or pa 7or, dianan 6, 13, 20, 27 di september. Ultimo 
sesion ta dia 4 di october. 

Kico ta un ‘Art Journal’? 

Un ‘Art Journal’ ta un diario caminda ta warda idea, 
imagen, haci experimento, traha composicion nobo, 
experimenta cu material y color, dibuha, corta/pega 
(colage), usa tur sorto di material y tur tecnica pa yega 
na algo cu bo ta gusta. 



Tambe bo ta skirbi den dje, un combinacion di texto y 
imagen. Docente p’e curso ta sra. Lilly Peterson. Mas 
informacion riba website di biblioteca. 


Cliente a paga online 

Jercinth Faro ganador di Aruba Bank su campaña di SKOA 

ARUBA Bank a anuncia gana- 
dor di campaña di SKOA online. 
E ganador a resulta di ta Jercinth 
Faro, alumno di Maria Goretti 
College. Pa facilita pago di SKOA 
clientenan di Aruba Bank y tur 
otro persona cu mester haci pago 
di SKOA a wordo encurasha pa 
haci esaki online, facil, gratis y li- 
her. 

Durante di e periodo di campaña 
di juni 2019 te cu 31 di juli 2019, 
tur mayor cu a paga SKOA School- 
geld online a participa automati- 
camente pa gana AWG 500.-. 

Nos ta felicita e ganador Jercinth 
Faro y nos ta recorda tur cliente 
di Aruba Bank pa sigui haci uzo 
di nos sistemanan di pago online 
p’asina por sigui participa pa gana 
mas premio. 

Minister Chris Romero a registra p e 
6K Fun Walk & Run di Brazil Taekwondo 



DIABIERNA atardi Minister Chris Romero a sor- 
prende tur hende ora cu el a cana drenta pa registra 
p’e 6K Fun Walk & Run di dia 25 di augustus di Brazil 
Taekwondo Stichting cu a cumpli 25 aña di existencia. 
Ora cu Minister Chris Romero a cana drenta Centro di 
Bario Brazil, nan a prepara su T-Shirt cu su nomber y 
number 3 riba dje. 

Minister Chris Romero a wordo sorprendi un biaha 
mas pa Brazil Taekwondo Stichting su miembronan 
cu a haci posibel p’e tin su nomber y number riba e T- 
Shirt den un frega di wowo. 

Minister Chris Romero a haña e idea aki unico y du- 
rante su entrevista cu Facebook di Stichting Brazil 
Taekwondo el a haci un yamada na nos fanaticonan 
y pueblo di Aruba pa acudi pa registra pa ta den e 6K 
Fun Walk & Run diadomingo awor dia 25 di augustus 
2019. 



Registracion ta te diabierna awor na Centro di Bario 
Brazil pa tur esnan cu no a logra di registra ainda. Por 
registra for di 5’or di atardi te cu 9’or di anochi. 

Recuperacion di Eagles DT den Campeonato Balashi 


DEN e wega Eagles DT vs Sport Boys DT nos por a mira un 
Eagles DT cu confiansa y a logra su di 2 victoria den Campe- 
onato Balashi. Cos no tabata facil si. 

Sport Boys DT tabata e equipo dominante te cu tanda 4 y no 
a premira ningun problema tampoco. Pero un wega ta 5 tanda 
y ta eynan Eagles DT a bin por la goma y bay cu e victoria 
13 - 12. Sigur e regreso di Osberio Antersijn den e fila nan di 
Eagles DT a yuda. 

Den e otro confrontacion di diabierna X-treme DT a logra laga 
Gold Stone Dewars DT pega na 12. Den un wega tog basta 
intenso, caminda X-treme DT a yega den nan formacion mas 
duro, nos por a mira Gold Stone Dewars DT bataya te final. 
Florence Stadwijk a haci falta den e line up di Gold Stone 
Dewars DT y comentaristanan ta alega cu ta aki e rabo di por- 
co a krul cu consecuencia cu X-treme DT a derota Gold Stone 
Dewars DT 13 - 12. Cu e victoria aki X-treme DT sin duda 
ta posiciona su mes mas firme como number 2 riba e tabla di 
posicion. 

Den e wega nan di diadomingo Ottley’s Strikers DT, mescos 
cos cu den round 1, un biaha mas ta laga Old Parr DT den 
tereno cu e score di 13 - 12. Pa algun aña caba Ottley’s Strik- 
ers DT, cu nan fenomeno Rudy Schmidt, tin Old Parr DT do- 
mina den domino organisa. 

Rudy Schmidt, porcierto un gran fanatico di Chicago Cubs, 
ta demostra cu su conocemento di domino ta grandi y amplio, 
mescos cu su conocemento di Baseball. 

E confrontacion entre Noord Stars “Pizza Hut” DT y Trappers 
Club DT a finalisa cu un victoria facil pa Noord Stars “Pizza 
Hut” DT cu e score di 15 pa 10. Un punto di atencion p’e capi- 
tan di Noord Stars “Pizza Hut” DT ta si cu Jeffrey Vlaun y 
Indira v/d Linde, ambos integrante di Trappers Club DT, cada 
un a gana 3 wega contra Noord Stars “Pizza Hut” DT, dem- 
ostrando asina cu nan sigur no ta cargado di caha di domino. 

E siman aki, diabierna lo tin e siguiente wega nan na Sport 
Boys Club: Sport Boys DT - X-treme DT. Gold Stone Dewars 
DT - Ottley’s Strikers DT y diadomingo: Old Parr DT - Noord 
Stars “Pizza Hut” DT; Eagles DT - Trappers DT. 

E wega Old Parr DT - Noord Stars “Pizza Hut” DT t’e clash 
di tur tempo y sigur tur dos equipo lo bin arma te na djente. 
Fanatica a cuminsa prepara caba. 

Charla: Reconoce Señalnan di Abuso di Mucha 


LIDERNAN cu ta traha den un Centro di Cuido 
y Guia di Mucha (Creche y traimerdia) ta pasa hopi 
tempo cu e muchanan den nan grupo. Mirando e hecho 
aki, por conclui cu e lidernan tin un tarea sumamente 
importante y responsabilidad grandi ora ta trata cui- 
do, guia y seguridad di nos muchanan. Tur mucha, es- 
pecialmente muchanan chikito ta depende riba adul- 
tonan pa ta nan voz y pa yuda nan ora nan ta den 
peliger, esaki ta haci cu e lidernan tin un rol impor- 
tante ora ta trata señala posibel/sospecho di abuso/ 
negligencia di mucha. Pa e motibo aki Fundacion Pa 
Nos Muchanan (FPNM) hunto cu Fundacion Respet- 
ami ta organisa e charla “Reconoce Señalnan di Abuso 
di Mucha” pa asina eleva nan conocemento riba e top- 
ico aki. 

E charla aki lo tuma lugar riba, diasabra, 31 di au- 
gustus 2019 di 9:00am pa l:00pm. Durante e charla e 
lidernan lo siña tocante, entre otro, e diferente forman- 
an di abuso y negligencia di mucha; con pa reconoce e 
diferente formanan; e señalnan cu ta indica cu abuso/ 



negligencia por ta tumando lugar; con e por haci un 
diferencia ariba e prevencion di abuso y negligencia 
di mucha; consecuencia pa e victima; con pa raporta 
esaki y hopi mas. 

Pa mas informacion y pa inscribi yama FPNM na 588- 
0856/ 583-4247 of pasa libremente na nos oficina situa 
na Cumana #2. 


Exposicion litula 'The SelF 

BIBLIOTECA San Nicolas ta ofrece bishitantenan 
un exposicion pa wak entrante diahuebs dia 22 di au- 
gustus. Sra. Lilly Peterson ta expone 18 obra cu ta 
conta un storia di su recuperacion despues di e per- 
dida di un ser keri. E obranan a wordo crea a base 
di metodo terapeutico di Art therapy. Material usa ta 
acrilico riba RVS gallery canvas. Titulo di e exposicon 
ta: ‘The Self (E Propio). 

Apertura di e exposicion ta diahuebs dia 22 di augus- 
tus di 5or pa 7or. E exposicion lo keda un par di luna, 
te februari 2020 y ta habri durante orario regular di 
biblioteca. Tur hende ta bon bini pa pasa wak e ob- 
ranan. Lilly a scohe pa expone na biblioteca como cu 
Lifelong learning y tambe educacion di arte ta un di e 
Sustainable Development Goals cu biblioteca ta sos- 
tene. 

Pa e mes un motibo Lilly ta duna un curso “Traha un 
buki creativo’ (Art Journal) na biblioteca na Playa pa 


na biblioteca San Nicolas 



adulto, esaki ta cuminsa diabierna di 6 di september 
Lilly Peterson a traha hopi aña den enseñansa como 
docente di arte na Aruba. Na2016elabay studia na 
Hulanda atrobe y na september 2018 Lilly Peterson a 
gradua na e Reinwardt Academia na Amsterdam di e 
programa internacional di museologo cu e titulo Mas- 
ter of Arts den Museologia. Di chikito Lilly Peterson 
tin un interes y amor pa exposicion. 

Nisscm March a dal contra pal'i luz riba Sasaki 



DIALUNA madruga den careda di 1:30 
informacion a drenta cu auto lo a ranca un 
pal’i luz riba Sasaki. Algo cu ta pasa cu fre- 
cuencia. 

Mesora Polis a sali p’e sitio. Na yegada a 
topa cu un Nissan March, cu lo a dal con- 
tra un pal’i luz kibrando e parti’riba. E parti 
aki a keda benta riba caminda. 

Polis a avisa Elmar pa kita e parti cu a keda 
benta abou. N’e sitio aparentemente Polis 
no a topa cu e chauffeur, pero despues di 
un rato parce cu e doño mes di e auto a pre- 
senta. 

Takelwagen a presenta pa bay cu e auto. 




Felicitacion na Sra. Magaly Franken 
cu 8 aña trahando como tecnico dental 


AMIGONAN, staf y 
personal di Techonodent y 
en especial sr. Igor Croes, 
ta felicita Sra. Magaly 
Franken pa su 8 aña trah- 
anado pa e empresa como 
tecnico dental. Sra. Maga- 
ly ta stima su trabao y ta 
hacie cu hopi dedicacion. 
Den su ora liber e ta haci 
trabao boluntario como 
miembro activo di e Smile 
Mobile y tambe di Aruba 
lions Club. Pabien! 

Ladronnan a drenta Sheriff Restaurant via dak 






DIALUNA madruga ladronnan a dren- 
ta Sheriff Restaurant situa na Ponton. E 
ladronnan tabata conoce e restaurant basta 
bon. 

Via dak a drenta, kibrando e blafond pa 
baha net unda e oficina ta. Eynan nan a re- 
boltia algun cos y ta bin haya un caha cu 
800 florin. 

Nada otro den e restaurant aparentemente 
nan a mishi cune, nan a drenta p’e 800 flo- 
rin y nada otro. Polis a presenta y a tuma 
tur dato. 


Stove a pega candela den cas na Primavera 

DIADOMINGO den careda di ll’or y 
mey di mainta presencia di Polis ta wordo 
pidi na un cas pa motibo cu un stove lo a 
pega candela. 

Na yegada e patruya ta papia cu un dama, 
kende a splica nan cu un dia prome el a 
hasa pisca y diadomingo el a bay hasa ba- 
nana y di golpi e stove a cuminsa saca vlam 
grandi. E1 a purba pague dor di tira awa 
riba dje (Nota di Red: Loke nunca mester 
haci) pero esaki a haci pio, e vlam nan a 
bira mas grandi. 

E yiu muher a presenta cu un brand- 
blusser y a logra paga e candela prome cu 
e expande. 

Polis y Helicopter a wordo activa pa busca dos 
turista cu tabata perdi den Parke "Arikok" 


DIADOMINGO den careda di 8’or y 15 di anochi ta 
drenta un yamada na Central di Polis, unda un per- 
sona ta splica Polis cu su persona hunto cu un amigo a 
bay den Parke Arikok y na altura di Rancho Daimari 
nan a mira un pareha turista. E pareha a laga nan 
auto un Hyundai Accent blanco staciona den area di 
Rancho Daimari y despues lo a cana bay Conchi. 

Pa mas o menos 7’or y 35 di anochi, e persona cu su 
amigo a regresa y a bin topa cu e auto di e turistanan 
ainda para mesun caminda, ya tabata scur caba y me- 
sora nan a dicidi di bati alarma. 

Pa motibo cu no tabata comunicacion di telefon den e 
area di Rancho Daimari, nan a dicidi di core bay un 
poco mas pabou, p’asina por a yama Polis. 

Mesora a manda un patruya n’e sitio y na yegada nan 
a bin topa enberdad cu un Hyundai Accent. 

Mirando cu e caminda tabata hopi malo, nan no por a 



sigui core y nan mester a pasa cu un pickup via e en- 
trada di Parke Arikok. 

E helicopter tambe mesora a wordo activa y a cuminsa 
cu un buskeda p’e dos turistanan cu lo tabata perdi 
den Parke Arikok. 

Na dado momento e patruya di Polis a bin topa cu e 
dos turistanan perdi, ambos tabata bon y mesora a 
cancela e ayudo di e helicopter. 



Piscamento den lagoon 


BUCUTI yacht club ta informa cu diabierna awo, dia 

23 augustus durante di e karaoke challenge por inscri- 
bi pa e carañito Challenge cu ta tuma lugar diasabra 

24 augustus. Tur premio nan lo ta cash! 1 carañito mas 
Kilahe, 2 carañito mas Kilahe, 3 carañito mas Kilahe. 
Diasabra inscripcion ta cuminsa 3or di atardi, y pisca- 
mento ta cuminsa 5or atardi y ta termina 9or di anochi. 


1—1 Websiter 

www.awemamta.com 

www. facebook.com/awemainta 

A E mail: 

KRALENDIJK - Ayera dialuna 19 di augustus e 
Shared Service Organisatie di RCN (SSO-CN) a muda 
p’e anterior edificio di APNA situá na Kaya Interna- 
cional. Te cu siman pasá e 110 empleadonan di SSO- 
CN tabata ubicá na The Mall den centro di Kralendijk. 

Den e periodo tras di lomba a modernisá e edificio 
bieu pa uno central p’e empleadonan di SSO-CN na 
Bonaire. E esfera di trabou ta diseñá di tal forma cu e 
no ta solamente facilitá, pero tambe stimulá pa traha 
di un otro manera. 

E concepto di espacio habrl y tambe compartl espacio 


di traha, ta un concepto nobo den region. 

Durante di e renobacion a percura tambe pa haci e 
edificio duradero. Asina tin p.e. luznan cu ta spar cori- 
ente, wc-nan cu ta spar awa y den cooperacion cu Seli- 
bon ta percura pa separacion di sushi. 

Lo usa ménos meter cuadrá dor di centralisá e per- 
sonal di SSO-CN den un edificio enbes di 4 y esaki ta 
resultá den un bahada di gasto anual. 

Henter e renobacion tabata den man di companianan 
local y for di region. Lo pasa articulo y muebles cu no 
ta bay e edificio renobá, over na fundacionnan lokal. 




Registra awo! 

Manda bo e-mail na 
noticia@awemainta.com 

Caso di maltrato serio 



WILLEMSTAD - Diadomingo 
dia 18 di augustus 2019 alrededor 
di 01.26’or di madruga, Central di 
Polis a dirigi un unidad policial na 
Caya Malwa pa un caso di maltrato 
serio. 

Na yegada di e unidad, a bin topa 
un dama cu un herida serio na al- 
tura di su garganta y cu tabata 
sangra bastante. 

Mesora a pidi presencia di ambu- 
lance n’e sitio cu a transporta e 
dama D.M. nace na Corsou di 33 
aña di edad pa policlinica di Sehos 
pa tratamento medico. 

Den sercania, Polis a bin topa cu e 
sospechoso, e homber R.R. nace na 
Corsou di 31 aña di edad. 

E homber aki tabata sinta den un 
auto cu a accidenta contra di un 
cura di un cas. 

E tabatin su pia y man fractura, 
motibo pa cua e tambe mester a 
keda transporta cu ambulance pa 


policlinica. 

For di un investigacion cu Polis a 
realisa n’e sitio, a sali na cla cu e 
pareha aki tabata hunto na cas y 
pa un motibo te ainda desconoci, e 
homber R. lo a corta su partner M. 
kende un nabaha. 


Despues di su acto, e sospechoso R. 
a drenta un auto, core cu velocidad 
halto y bay accidenta contra di un 
cura di cas ey banda. 

Ambos victima a keda interna den 
hospital y asina cu e posibilidad 
presenta, lo detene e homber sos- 
pechoso R.R. pa mas investigacion. 


Dos detencion en conexion cu maltrato relacional 



WILLEMSTAD - 18 di augus- 
tus 2019, alrededor di 08.03 or di 
mainta, Central di polis a dirigi un 
unidad policial den area di Gos- 
ieweg, caminda un homber tabata 
maltratando un dama. 

Na yegada di e unidad, no a topa 
cu e sospechoso. E dama victima a 
declara na polis cu un rato prome 
despues di un discusion cu su pare- 
ha el a keda maltrata. 

Siguiendo cu e investigacion a re- 
sulta cu ambos persona a maltrata 


otro. 

Alrededor di 09.30 or, tur dos sos- 
pechoso a keda detene. Ta trata di: 

• e homber Y.A.G.B, di 19 aña di 
edad, y 

• e dama L.P.C, di 22 aña di edad, 
ambos naci na Colombia. 


Detencion tuma luga na warda di 
polis Rio Canario. 

A presenta e sospechosonan dilan- 
ti di un fiscal auxiliar cu a ordena 
nan encarselamento pendiente di 
mas investigacion. 

Jamaloodin ta keda Bonaire por lo pronto 

Investigacion asesinato Helmin Wiels no a cera 


WILLEMSTAD. Por lo pronto e condenado Jorge Ja- 
maloodin lo keda cera na Bonaire te dia circunstan- 
cianan rondo dje caso receri esaki pero ne momen- 
tonan aki no tin indicacion cu esey lo bay sosode. 
Den un splicacion amplio cu Ministerio Publico a duna 
ayera, e bosero a splica cu nan ta satisfecho cu e condena 
pasobra e ta confirmacion cu loke Ministerio Publico a so- 
specha tur dos instancia a yega na mesun conclucion cu 
Jamaloodin tabata envolvi den asesinato di Wiels. 

Un diferencia tabatin den e proceso cu a culmina diabi- 
erna ultimo cu e proceso dje mediador Fonseca kende ta 
condena y cera na Hulanda, y esey ta cu no a usa mesun 
prueba contra Fonseca cu a usa contra Jamaloodin. 

Aki OM a selecta cua prueba ta usa contra Fonseca y cua 
nan ta usa contra Jamaloodin. 

Ne momentonan aki Ministerio Publico ta bay evalua si 
mester acusa mas persona den e caso y pa ora nan tin 
prueba por presenta un caso den corte pasobra nan no a 
cera e caso. 

Por a presenta e caso contra Jamaloodin como mediador 
den ehecucion dje asesinato pasobra e pruebanan y indica- 
cionnan tabata convinsente pero por tin mas persona cu a 
hunga un rol di intermedia y p’esey e investigacion ta sigui 
te ora no tin motibo pa haci mas investigacion den e caso 
Maximus. 

P’esey automaticamente no por fiha fecha pa haci entrada 
hudicial te pa aresta te pa acusa hende dun corte- y no por 
exclui mas detencion den e caso aki pero no por fiha fecha 
sino ta corte ta fiha fecha si nan tin hende cu cay detene 
den tempo cu ta bin. 

Un reclamo formal cu e abogadonan di Jamaloodin tabatin 
ta e hecho cu practicamente prome cu e caso a bay corte ya 
corte a bisa dia 13 di yuli 2018 cu Jamaloodin ta culpabel 
sin cu veredicto a cay y esaki a influencia e caso na desben- 
taha di Jamaloodin. 

Ministerio Publico a rechasa categoricamente cu ta nan a 
duna e opinion pasobra nan no por duna comentario riba 
un asunto cu no ta nan competencia. 

Ta corte a saca e comunicado y esey a bin dilanti durante 
tratamento y corte a duna opinion pero no ta na OM pa 
duna comentario. 

Pa loke te pregunta cu si tin sospechoso cu lo bay haya 
carta cu nan no ta sospechoso mas, OM a indica cu esey 
lo sosode ora cu definitivamente no tin suficiente prueba 
contra un persona. 

Di otro banda tin hende cu OM a tende sin cu esaki a sali 
den publisidad y cu talbes ainda ta riba lista di sospechoso. 

RESULTADO TE AWOR 

Pa loke te resultado te awor, fiscal Schoop a constata cu 
tres sospechoso a keda sentencia despues di a tende mas 
sospechoso y nan ta riba lista keto bay pasobra e inves- 


tigacion ta sigui. 

Y si tin hende mes cu a sali bisa publicamente cu OM a 
tende nan, esey ta nan asunto, no di OM pasobra ta contra 
tres sospechoso so a haya suficiente prueba kendenan ta 
Cuwas, Fonseca y Jamaloodin. 

Pa loke ta otro speculacion cu tabatin di sierto personan- 
an, fiscal Schoop a aclara cu ta masha nomber a Sali den 
corant cu foto pero esnan cu ta sospechoso mes sa si nan 
ta of laga. 

Ministerio Publico no ta bay reacciona riba cualkier specu- 
lacion cu ta un manera pa purba haya informacion pero 
OM no ta cay den trampa. 

OM no ta traha cu speculacion sino cu prueba. 

INVESIGACION NO POR SIGUIAD INFINITUM 

Di otro banda ta dificil pa OM bisa cuanto tempo mas e 
investigacion lo dura pasobra e tin algun aña ta bay y ta 
yega un momento cu e mester finalisa pasobra tratado 
internacional ta bisa cu e mester termina den un periodo 
rasonabel y husto. 

Den un sosiedad c ivil no por prolonga un investigacion 
ad infinitum pero tampoco por bisa si tin mas hende cu a 
conspira y paga pa mata Wiels pero si haya prueba cu ta- 
batin otro mediador of hende cu a duna sen, lo presenta e 
pruebanan pa haci persecucion. 

Fiscal Schoop a aclara tambe cu no tin informacion cu e 
arma cu cual a asesina Wiels ta procedente di e compania 
di Jamaloodin. 

A bisa cu Robby dos Santos a tene entrada hudicial na su 
cas y su ofisinanan pero nunca a indica ta Tampoco por 
bisa cu e inval cu a tira na cas di Robby dos Santos ta pa 
motibo cu e tabata envolvi pasobra nunca a a bisa ta pa- 
kico. 

E CASO DI HELMIEN WIELS 

Por cera un investigacion y habri e investigacion ora tin 
dado nobo. 

Den e caso aki tabata un dje investigacionnan di mas gran- 
di y complica cu nos a yega di haci na Corsou no solamente 
pa comunidad pero hasta den seno di Ministerio Publico. 
Por ehempel ta mara dos fiscal ne caso y nan a bisa cu 
mester conclui e investigacion. 

Di otro banda tin sospechoso cu a inicia proceso den corte 
pidiendo pa no considera nan como sospechoso mas pero 
corte a indica cu tin suficiente motibo pa nan keda con- 
sidera como sospechoso. 

Ta ora OM bisa cu ela conclui e investigacion ta bisa cu e 
no ta sospechoso mas. 

E prueba contundente contra Jamaloodin no tabata un 
solo detaye sino algun prueba pero tin declaracion di tes- 
tigu, investigacion teknico, mensahe di SMS y combinando 
eseynan a yega ne conclucion OM a haya cu e ta culpabel. 
Corte a haya cu nan ta prueba valido y a yega na condena. 

Gobierno ta supsidia 1.2 miyon florin pa 
aña cu dunamento di paspoort 



WILLEMSTAD. 

Gobierno di Corsou a 
duna un aclaracion amplio to- 
cante e aumento di tarifa pa pasaporte 
di 100 pa 200 florin cu mayoria den Parlamento a 
aproba. 

PASPOORT NO TA CAY BOU DI CORSOU 

Un di e poco asuntonan cu no ta cay bou di autono- 
mia di Corsou ta asuntonan di nacionalidad y mara na 
esaki asuntonan di paspoort. 

Ta Hulanda ta determina e tarifa maximo cu por co- 
bra un siudadano pa por dispone di un paspoort. 
Hulanda ta determina tambe e montante cu cada Cor- 


sou mester paga na Reyno pa cada paspoort. E 
espasio cu keda (prijs maximo menos e parti 
cu mester paga na Reyno) ta liber pa Cor- 
sou fiha di moda cu ta cubri e gastonan 
cu e Kranshi tin na costo pa por 
duna e servisio pa cu e paspoort. 
Hulanda, cada aña di nobo, ta 
adapta e parti cu mester keda 
entrega na Hulanda pa cada 
paspoort. E tarifa maximo cu 
Hulanda e stipula pa tarifa di pa- 
spoort ta di 213 florin y 175 florin pa respekti- 
vamente paspoort pa adulto y menornan di edad. 

IGUAL FOR DI 1992 

Tarifa di paspoort na Corsou ta igual for di 1992, sien- 
do e mester a subi tur aña. E montante di 100 florin 
pa paspoort ta dada di 1991. Apesar di e echo cu cos- 
to di bida na Corsou a subi y cu Hulanda tur aña ta 
adapta loke ta toca un entidad pa paga na Hulanda pa 
cada paspoort, Corsou no a adapta tarifa di paspoort 
na Corsou durante e ultimo 28 añanan. Asina ta cu 
Hulanda, pa medio di ‘Besluit Paspoortgelden’ a bolbe 
adapta tarifa di paspoort entrante 9 maart 2014. 


Hulcmdci a subi tarifa di paspoort cu 88% 5 aña pasa 


WILLEMSTAD. Loke gobierno di Corsou mester paga 
Hulanda a subi cu 88% riba 9 di maart 2014 Hulanda, na 
2014, a tuma e desicion cu e cantidad di aña di valides di 
un paspoort ta keda aumenta di 5 aña pa 10 aña. Esaki 
pa loke ta trata adulto. Esun pa personanan te cu 17 aña 
a mantene valides di 5 aña. Ademas di subi e cantidad di 
aña di valides di un paspoort pa adulto, a aumenta e parti 
cu mester paga Hulanda cu 88%. Consecuencia di esaki 
ta cu e tarifa di 100 florin no tabata alcansa mas cubri e 
gastonan. kier men cu Gobierno a cuminsa supsidia otor- 
gamento di paspoort pa adulto. 

9 MIYON FLORINI ENTRADA MENOS 

Gobierno a cay atras cu casi 9 miyon florin na entrada for 
di otorgamento di paspoort 


Tabata e intencion pa cuminsa cobra e tarifa nobo pa pa- 
spoort entrante yanuari 2015. E tarifa pa paspoort pa 
adulto lo mester a bira 200 florin y esun pa menornan di 
edad 150 florin. 

Sinembargo, a resulta cu e coalicion di e tempo ey a scohe 
pa no subi e tarifanan. Esaki cu e consecuencia cu Gobi- 
erno, durante e periodo di 2015 te cu yiini 2019, a cobra un 
montante di casi 9 miyon florin menos cu loke lo mester a 
cobra si a cambia e ley na 2014. 

Kranshi, durante e periodo aki, a otorga 75.434 paspoort 
na adultonan y 18.859 na menornan di edad. E loke a co- 
bra di menos na pasaporte pa adulto ta un montante di 7.5 
miyon florin y pa loke ta trata pasaporte pa mucha/adulto 
esaki ta 0.9 miyon florin. 

SVB a drenta era despues di 101010 cu 
redamacion di masha miyon riba gobierno 


WILLEMSTAD. Un detaye interesante den historia re- 
sien pasado di nos Banco di Seguro Social (SVB) ta e hecho 
cu dia Corsou a bira Pais Outonomo, Pais Antia Hulandes 
tabata debe SVB e suma multi-miyonario di 67.229.369 
florin como resultado di e defisit den e Fondo di Seguro 
Medico y Pensioen di Behes riba e periodo te cu 9 oktober 
2010. 

E fecha ey tabata bispo di 101010. 

SVB a manda un cuenta final nechi pa loke nan a yama e 
tempo aya Vereffenaar cu ta e funcionario “likidador” cu 
gobiernonan a nombra pa salda tur loke cada isla di Antia 
tabata debe gobierno di Antia y vise versa. 

Como cu SVB tabata un banco di seguro social antiano cu 
tabata cubri e sincu islanan cu exepcion di Aruba, tabatin 
reparticion di bienes y debe, e likidador aki kende tabata 
Robert Cornax a confirma cu e debe di gobierno na SVB 
tabata corecto. 

Na momento di reparticion di bienes di SVB. e suma di 
NA/.44.537.524 tabata toca Corsou como e isla cu e grupo 
di pashent mas grandi. 

E likidador a hinca e suma aki bo di e capitulo di defisit- 
nan cu gobierno mester cubri ainda. 

(Un situacion mas o menos similar cu ta pasa cu e presu- 
puestonan di gobierno di Corsou cu mester cubri e defisit 
di ultimo tres aña). 


OTRO RECLAMACION MULTI MIYONARIO 

SVB si ta un banco di seguro social cu a renase cu miyones 
di florin cu gobierno debe e banco. 

Por ehempel bispo di 101010 FZOG, e fondo di seguro di 
malesa di pencionadonan di gobierno tabatin un defisit 
acumula di NA/.57.541.454! 

E capital negativo aki tambe a bay resulta riba escritorio 
di Likidador pa mira si por cobra gobierno e placa eventu- 
almente riba un dia. 

Un detaye curioso dje caso aki ta cu na 2012 gobierno a 
paga EURO 3.225.000 na 2012 na SVB y despues di esey 
‘dado Piscadera....’ 

Como resultado dje deposito aki na final di cuenta gobi- 
erno di Corsou a hereda un debe di NA/.35.922.107 cu a 
origina den FZOG: 

Y como cu gobierno ta masha creativo den haci compro- 
miso finansiero y haci debe cu nan no ta paga, gobierno 
a tuma riba su mes pa paga prima di seguro di famia di 
personal di gobierno y pencionadonan. 

Esey a costa NA/.6.174.224 cu tabata e suma cu gobierno 
tabata debe SVB bispu di 101010. 

Despues di a refina e post aki e suma cu ta toca SVB a bira 
mas o menos 4 miyon florin pero SVB ta wardando te ai- 
nda riba pago di parti di Likidador dje suma aki. 

Hasta nos tin e sospecho cu Likidador a bay cu pensioen 
masha tempo. 


Atracade Venezelane 
tabata yora pa 
deporte pa su pais 

WILLEMSTAD. Un Venezolano cu yama Raul Antonio 
Higuera Flores di 25 aña di edad tabata den sala di corte 
djabierne ultimo. 

Tabata dia 19 di aprel 2019 cu Raul Antonio Higuera 
Flores a bula riba un señora y ranca esaki su telefon vio- 
lentemente for di dje. Pa e caso aki el a presenta den sala 
di corte djabierne ultimo cu na su banda pa su defensa 
abogado mr. E. J. Maartha. 

Pero entre tanto a sali na cla cu Raul Antonio Higuera 
Flores ta meti den mas acto castigabel comete na Corsou. 
Den sala di corte Raul Antonio Higuera Flores a hinca ru- 


dia y pidi pa trata su caso e dia ey mes pa djey deport’e 
pa Venezuela, bisando cu e kier bandona Corsou rapida- 
mente. 

Den prizon na Coraal Specht nan a menas’e el a bisa y 
ademas e tin 2 yiu pa cria na Venezuela. Fiscal a mustra 
sinembargo cu insistencia cu Raul Antonio Higuera Flores 
tin otro acto castigabel riba su consenshi y cu preferible- 
mente kier trata tur e asuntonan aki hunto. 

E venezolano a sak abou na rudia y cuminsa yora atrobe 
sclamando pa lag’e regresa Venezuela. Un agente policial 
den corte a instrui Raul Antonios cu e mester keda para 
riba su pia y stop di haci e cos ey. 

Final di cuenta hues mr. Gruijters a pospone tratamento 
di e caso te djabierne 13 di september binidero y asina ey 
Raul Antonio Higuera Flores a bandona sala di corte bou 
di yoramento, sclamando pa lag’e regresa Venezuela mas 
pronto posibel. 

A kita nan lancha y nan ta bay cera 

Duo Venezolano sentencia pa 
transporte di indocumentado 



WILLEMSTAD. Tabata dia 13 di mei 2019 cu au- 
toridadnan a gara e duo Venezolano Juan Bautista 
Saez Bustillo di 48 aña di edad y Jose Gregorio Estre- 
do Semejal di 50 aña di edad riba un lancha cu tabata 
nabega den awanan teritorial di Corsou. 

Na bordo di e lancha tabatin varios Venezolano indoc- 
umenta cu a keda transporta pa Corsou. 

E duo a atmiti cu nan tabata transportando e Venezo- 
lanonan pa Corsou, pero esey tabata parti di un job cu 
nan a haci pa gana placa. 

E indocumentadonan na bordo di e lancha a confesa 


na autoridadnan loke ta pasando, esta cu nan kier a 
sali fo’i Venezuela pa drenta Corsou di e forma ey. Mas 
aleu a bini padilanti atrobe cu e situacion ta teribel 
den nan pais natal Venezuela y cu casi no tin trabou, 
ni cuminda pa come. 

E duo para dilanti di hues a insisti cu nan no ta nin- 
gun criminal, no tin intencionnan malu, sino a actua 
puramente pa nan sobrebibencia y esun di nan famia, 
tur esaki den cuadro di nan responsabilidad como 
cabes di famia. 

Fiscal mr. R.Coert a mustra cu no tin duda cu loke 
nan tabata haciendo ora cu autoridadnan a gara nan 
ta contra di ley. 

Abogado mr. E.J. Maartha tambe a pidi pa tene con- 
sideracion cu su clientenan y principalmente e circun- 
stancia actual na Venezuela cu ta e causa principal di 
loke ta pasando. 

Hues a disidi cu ta confisca e lancha, pero a duna al- 
abes un castigo di prizon di 12 luna, kitando e periodo 
cu nan a pasa den aresto preventivo. 


Hoben di 19 cma gara cu arma di 
candela lo no regresa prizon 


WILLEMSTAD. E cuidadano K. Daal di 19 aña di edad 
y nase na Hulanda djabierne ultimo tabata den sala di 
corte. Esaki pa motibo cu dia 20 di yuni 2019 el a haci su 
mes culpabel na posecion ilegal di arma di candela. 

Ta trata aki di un revolver caliber 22 cu su municion core- 
spondiente. Pa e acto castigabel aki ya e acusado a sinta 
56 dia den prizon. Fiscal a argumenta mas aleu cu e acto 
castigabel ta legalmente y convinsentemente proba, como 
tal e homber merese un castigo. 

E cantidad di armanan di candela den sirculacion segun 
Ministerio Publico awendia ta pasando tur limite di tol- 
erancia y ta peligrando e circunstancia di bida en general 


riba nos isla. Fiscal mr. R. Coert a demanda un castigo di 
prizon di 12 luna di cua 6 luna condicional. 

K. Daal na palabra den sala di corte a pidi pa dun’e un 
chens di manera cu e por caba su scol y ta netamente loke 
e raport di Reclassering tambe a trese padilanti. Hues mr. 
Gruijters finalmente a conclui cu un castigo di prizon di 
270 dia di cua 214 dia condicional y un periodo di prueba 
di 3 aña. 

Como cu e acusado K. Daal a sinta caba un castigo di 56 
dia pa e caso aki, e lo no regresa prizon mas. Pero si e mes- 
ter conforma su mes cu un castigo di trabou di 240 ora, sin 
120 dia di encarselacion. 

Prome hues dicta sentencia 

Yiu cu a hinca mama y ruman muhe tin 
cu pasa pruebanan psicologico 


WILLEMSTAD. E cuidadano Alessandro Berkemeijer di 
25 aña di edad tabata diabierna ultimo den sala di corte. 
E motibo pa su presencia den sala di corte ta cu dia 20 
di mey 2019 el a saca cuchu hinca tanto su mama como 
ruman muhe, como tal e mester enfrenta e acusacion di 
intento di asesinato y maltrato cu un arma. E suseso aki 
tabata na ocacion di un problema den famia cu a caba den 
bringamento entre e yiu, su mama y ruman muhe. 
Actualmente, siendo cera den FOBA, Berkemeyjer ta bou 
di tratamento di psikiater di prizon dr. Heytel. Ta abogado 
señora mr. R.S.M Moenir-Alam ta en principio encarga cu 
defensa di Berkemeijer, pero e abogado no por tabata pre- 
sente, como tal esaki a keda remplasa na e ocacion aki pa 
abogado mr. R. Maartis. 

Tratamento di e caso riba contenido no a tuma luga tam- 
poco como cu fiscal mr. C. Janssen a opina di kier dispone 
di raport di psikiater y psicologo prome pa por tin mas 
conosemento di e circunstancia di e acusado. 

Fiscal ta pensando riba e posibilidad pa somete e acusado 
bou di Tter Beschikking Stelling y esaki logicamente ta 
receri conseho profecional di tanto psikiater como di psi- 
cologo. 

Tanto mama como ruman muhe di e acusado Alessandro 
tabata presente den sala di corte. 



Hues mr. Gruijters a haci e acusado algun pregunta, kende 
mesora a trese padilanti cu e no tin ningun bon relacion di 
psikiater dr. Heytel, pasobra den pasado caba nan a clash 
cu otro pasobra e psikiater aki a saca cantidad di conclu- 
cion cu no ta cuadra cu realidad y e ta prefera otro psikia- 
ter. 

Pa loke ta trata e problema cu e tabatin cu su famia, segun 
Berkemeijer, mester puntra su frey kico a sosode precies. 
Hues mr. Gruijters despues di a scucha fiscal Janssen, 
abogado Maartis y e acusado a conclui cu tratamento di e 
caso riba contenido lo ta dia 29 di november binidero, pen- 
diente di e raportnan di psikiatra y psicologo. 


Relato anual di SVB ta indica 

Banco di Seguro Social di 
Corsou ta duna servisio 
optimal na pueblo 

WILLEMSTAD. Comunidad di Corsou mester tin interes 
pa sa ken ta responsabel pa paga nan cuido medico, remedi 
y hospital, y p’esey ta recomendabel pa lesa e relato anual 
di SVB pa tuma nota cu SVB tin casi 150 mil cliente pero 
cu di otro banda e promedio di keho contra servisio y trato 
di clientenan ta minimal di keho considerando un clientela 
asina grandi y e variedad di servicio cu SVB ta duna. 

De paso sea dicho cu na ocacion cu a tene sondeo, personal 
di SVB a clasifica nan director y su coleganan como e tim 
gerencial mas profecional y eficiente compara cu otro in- 
stancianan di gobierno. 


No cabe duda cu SVB te miho sistema di seguro medico 
cu fielmente tur aña ta cumpli denter di e periodo legal cu 
entrega di su relato anual na e minister competente. 

Den e caso aki e banco ta bou di mando di drs. Philip Maar- 
tis kende ta conta cu asistencia di dos sup director den per- 
sona di drs. F.M.C. Simon y director athunto P.E. Tramm. 
Hunto cu e 293 empleadonan cu tabatin den servisio di 
SVB cu tin cu atende casi 150.000 cliente cu anualmente 
ta aumenta. SVB a emiti aña pasa 55.579+ carchi di se- 
guro nobo of prolongacion. Hecho ta cu e gran mayoria di 
nos pueblo ta sigura na SVB. 

Considerando enbergadura dje pakete di servisio y fasili- 
dad cu SVB ta proporciona, mescos cu ora organo y servi- 
sionan di gobierno c.q. di pueblo ta inefisiene, meser duna 
reconosemento na e servisionan cu si ta sobresali den nan 
funcion y duna nan manera macamba ta bisas “Tien met 
een griffel”. 

There are no words to describe the agony, sorrow, and 
helplessness, caused by the passing away of 



Lucitta Michel-Celaire 

*23 May 1946 - +15 August 2019 
A home turned into a house 

Husband: Roald H. Michel 
Daughter: Vanessa A. Michel 
Sister-in-Law: Erica Michel 
Vanessa's partner: Rob Postema 
Families Celaire, Boyd, friends, neighbors, and her 
beloved Profar Kids. 

Saying goodbye to Lucitta is possible on Wednesday, 
August 21, during our onlycondolences session from 
07.00 - 09.00 pm at Aurora funeral Home, Cumana # 76 


AXa 

- o<y 

'peM&uiC & 0iematQng , 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason, 
nos ta anuncia fayecimento di nos ser keri: 


Wt (BW 

Marcolino Dijkhoff 

Cariñosamente jama "Mache" 

*24-01-1936 -tl 3-08-2019 

Acto di despedida lo wordo anuncia despues 


Aujfwa 

^ 

*2utt€?iaC £ 0zemato>u^ 

Mateo 11:28 

"Tur ku ta kansá i kargá, bini serka Mi i Ami lo duna boso 
sosiego" 

Gradecido na Dios pa e tempo cu e la regala nos hunto 
cu nos ser keri, nos ta anuncia fayecimento di: 



Dionisio William Emerenciana 

Miho conosi como:"William, Wiwi of Boné" 
*08-04-1949 -tl 3-08-2019 
Na nomber di su: 

Esposa: Petra (Chichi) Emerenciana-Morillo 

Mayornan: t Cerilio Odulio (Chiro) Emerenciana y 
+Leonita Emerenciana- Carolus 
Yunan: Militsa Emerenciana 

Jahaira y Michelangelo (Mike) Felipa -Emerenciana 
Jairzinho (Gino) y Nelleke Emerenciana - van Ruth 
Braynsly (Boné) y Samantha Emerenciana - Richardson 
Manuel (Lizao) y Gloryenn Emerenciana -Ridderstaat 
Jurgen y Kathleen (Kathy) Emerenciana- Koolman 
Nietonan: Emily-Anne, Yezua, Ashton, Jiondrick,Yezienne, 
Jurvion, Johnell, Aishlyn, Nadia, Elias y Elena 
Rumannan:Luciana Engelhart- Felida 
Fricia y Celestino Rosaria- Emerenciana 
Mercela Jacobs- Emerenciana 
Egidia y Pedro Mariana- Emerenciana 
Edna y Emigdio Winklaar- Emerenciana 
Frida y Pedro Wever- Emerenciana 
llse y Desiderio Cicilia- Emerenciana 
Glenda y Johannes Linkels- Emerenciana 
Francis y Jackeline Sint Jago 
Antolino y Lucy Emerenciana- Goeloe 
Rechendel Emerenciana 
Mirla y Eric Soleana-Emerenciana 
Sheralda y Cedric Soleana- Emerenciana 
Silvia Martis y famia 

Sobrino(a)nan: Na Aruba, Bonaire, Curacao y Hulanda 

Swanan: Genaro y Erica Morillo-Werleman y famia 

Pedro y Maria Morillo- Werleman y famia 

Cuña: t Maria y t Manuel Emerencia- De Jongh y famia 

Tio y tanta nan: Alejandro Emerenciana y famia 

Julian Emerenciana y famia 

Bernardo Emerenciana y famia 

Dionisia Keller- Emerenciana y famia 

Ana Meyer- Carolus y famia 

Mario Wedervoort y famia 

Primo(a)nan: Na Aruba, Bonaire, Curacao, Merca, Venezuela y Flulanda 
Amigo(a) ruman: Joy y Jorgina Dirksz- Ras y famia 

Pablo y Gladys Kock- Kelly y famia 
Tur su demas amigo y amiganan, comper y comernan na 
Aruba, Bonaire, Curacao y Hulanda 
Verpleegsternan: Julie Cristina y famia 

Wit Gele Kruis 

Tur gruponan di oracion y oradornan. 

Demas famia: Emerenciana, Morillo, Carolus, Maduro, 
Werleman, Felipa, Van Ruth, Richardson, Ridderstaat, Koolman, 
Timpner, Angeia, Felida, Engelhardt, Rosaria, Jacobs, Mariana, 
Winklaar, Wever, Cicilia, Linkels, Sint Jago, Goeloe, Soleana, Van 
Loon, Soliano, Croes, Emerencia, De Jongh, Keller, Wedervoort, 
Rosario, De Palm, Hart, Wanga, Oleana, Webster, Schermer, 
Meyer, Barbara, Coffie, Emers, Kroon, Matheu, De Palm, Dirksz, 
Ras, Kock, Kelly, Paesch, Geerman y demas famia na Aruba, 
Bonaire, Curacao, Merca, Venezuela y Hulanda. 

Disculpa nos si den nos tristesa nos por a lubida algun familiar 
of conocir. 

Ta invita tur famia, su bon bisiñanan y demas conocirnan pa 
asisti na e acto di entiero Diaranson 21 augustus 2019 di 1 'or 
pa 4'or di atardi na Aurora Funeral Home, despues saliendo pa 
Santa Catolico na Santa Cruz. *Por asisti na Trage Alegre. 
Oportunidad pa condolencia: Dialuna 19 augustus 2019 di 7'or 
pa 9'or di anochi na Aurora Funeral Home. 


Au^ra 

'ÇtM&ud 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason pero conforme cu boluntad di 
Señor, nos ta anuncia fayecimento di nos ser keri: 



Sr. Orlando Rafael 
Mora Garcés 

Mihor conoci como"Paisa" 
*28-02-1953 -+16-08-2019 

Acto di entiero lo wordo anuncia despues 


Ai^ra 

SP* - 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason, pero conforme cu boluntad di Dios, 
nos ta anuncia fayecimento di nos Mama, wela stima: 



Sra.Vda. Reineta Coffy-Koolman 

Mihorconoci como"Mama Nene"of"Nene" 

*31 -08-1946 -tl 8-08-2019 

Disculpa nos pero nos no ta ricibi bishita di condolencia 
na cas. 

Acto di entiero lo wordo anuncia despues 

"Señorta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa" 

Salmo: 23 



A fayececristianamente 



Ana MariaTromp-Jacobs 

*06-06-1935 tl 7-08-2019 
Acto di entiero lo eordoanunciadespues. 



'r&cwte & tfnwtafau} 


Gradicimento y Invitacion 

Pa medio di esakifamia kier a gradici tur esnan cu na un 
maneraof otro a dunanosmuestra y antenciondurante- 
bida ,enfermedad,fayecimiento y entierro di nosdifunto- 
stima: 



ALIDA JANSEN 

Cariñosamenteyamacomo: "Aly" 

Na su mama, rumanan,subrina y subrinonan,tantanan, 
primoy primanan 

amiga y amigonan y conocirnan pa e amor y antencion. 
Na departamento di oncologie Na personal di Dr. H.O 
4piso, na Dr. S Jacobs. Na e gruponan di oracionnan. 

Na tur esnan pa nan bunitapoesianan. Na tur cu a 
mandaKrans, Jamadanan, whatsapp mail.Na Ruben- 
Croes, JeanineGrunder, Ansel Louis y RobertThiel 
pa e bunitacanticanan. Na grupo St. Filomena pa 
decoracion den misay PastoorToti 
pa e misa y e bunitapalabranan. 

Na Aurora Funeral home pa sutremendoservicio. 

Alavez ta invita tur famia, bisiña y conorcirnan pa 
compañanos 

Na 3 Santo Sacrificio di misana Santa Filomena naParad- 
era, 

diasabra 17, dialuna 19 y diamars 20 augustus pa 7'or 
di anochi y despues di ultimo misa 
Lo tin un rosarionacas. 

Bosopresencia lota altamenteaprecia. 


Au^ra 

'Çutt&ud 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, 

nos ta anucia fayecimento di nos Tata, Yiu y Ruman: 


Sr. Juan Roberto Dirksen 

Mihor conoci como"Juancho" 
21-12-1956- 15-08-2019 

Na nomber di su: 

Mama: Martha (Mamita) Dirksen Wernet 
Tata: tBartolo (Toto) Dirksen 
Yiunan: John y Robert Dirksen 

Jean Pierre Falcones y Lieshandra Dirksz 
Diana Marcela Falcones, Oswald Ras y yiu 
Marilynn Dirksen (yiu di prome casa) 

Rumannan: Mevis y Ramiro Boekhoudt Dirksen 
Agnes y Tico Boekhoudt Dirksen 
Olly y Helen Dirksen Thijsen 
Angela Dirksen 
Eduard y Lissette Dirksen Ras 
Nieto: Osdwane Ras 

Sobrino y Sobrinanan: Elton-Jean y Inge Boekhoudt Keij y 
Yiunan 

Jennifer Boekhoudt y Davide Cellamare 
Albert y Nella Boekhoudt Kelly y Yiunan 
Johnny yTivisay BoekhoudtTromp y Yiunan 
Aischel y Chris Goedhart Boekhoudt y Yiunan 
Gilner Y Michaelain Dirksen Trimon y Yiu 
Charlotte Loopstoky Yiunan 
Charlene Loopstok 

Tanta y Omonan: Eli y Rosimbo Gomes 
Frani Wernet 
Celedonia Maduro 
Alfonso Croes 
Padrino: Rosimbo Gomes 
Ihanan: Albert Boekhoudt 
Gilner Dirksen 
Charlotte Loopstok 

Ex Casa: Jacqueline Falcones y yiu Andrew 
Primo y Primanan, Bisiñanan y Amigonan 

Demasfamia: Dirksen, Wernet, Falcones, Boekhoudt,Thijsen, 
Ras, Loopstok, Gomes, Maduro, Croes, Rincones, Kelly, 
Goedhart, Tromp, Keij, Wever, Koolman, Geerman, Wester, 
Rafini,Trimon, 

Ta invita pa acto di despedida y intiero cual lo tuma lugar na 
Misa Imaculada Concepcion na Sta Cruz, diarason 21 di 
Augustus pa 2'or pa 4'or. Despues lo sali pa Santana Catolica na 
St Cruz. 

Enbes di flor of krans lo tin un box di Koningin Wilhelmina 
Kankerfonds disponibel pa donacion. 

Disculpa nos si den nos tristesa nos por a lubida algun famia of 
conocir. 

Despues di entiero nos no ta ricibi bishita di condolencia na 
cas. 

THE ROAD NOTTAKEN 
"Two roads diverged in a wood, and I, 

I took the one less travelled by, 

And that has made all the difference." 
Robert Frost 

Cu inmenso tristeza den noscurasonnos ta 
informafayecimento di: 



Anna Geertruida van Santen 

mihorconocimanera"Ans" 

Juni 16,1937 Groningen, Hulanda - Augustus 13,2019 
Aruba 

E ta un docentepensionado di Colegio Arubano 

Oportunidad pacondolencia: 

Aurora Funeral Home, diahuebs 22 di augustus 2019 di 
7 pa 9 pm 

Acto di despedida lo tumalugardiabierna 23 di augustus 
2019 na Aurora Funeral Home di 9 pa 11 am. 

Enbes di manda flor nos ta puntra pa un donacionna e 
Fondo Social di Colegio Arubano. 

Famia ta lamenta cu despues di entieronos no ta 
ricibibishita di condolencianacas. 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” y MKe nos riba facebooK y facebook! 
www.facebooK.com/awemainta 



Subi riba nos website 


www.awemainta.com 


AWEMainta completamente 

DIGITAL 
















